pythainlp/thai-wiki-dataset-v4 huggingface dataset:
สุขาอยู่หนใด

"สุขาอยู่หนใด" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2557 กับค่ายจีนี่ เรคคอร์ดในเครือจีเอ็มเอ็ม แกรมมี่ ประพันธ์เนื้อร้องและแต่งทำนองโดย สมพล รุ่งพาณิชย์ และเรียบเรียงโดย ทเวนตีไฟฟ์อาเวอส์
ที่มาของเพลงนั้น เกิดขึ้นตอนที่ผมขับรถอยู่แล้วทำนองเพลงท่อนฮุกก็ผุดขึ้นมา ก็เลยรีบอัดไว้แล้วนำมาแต่งต่อแล้วบังเอิญคำว่า สุขาอยู่หนใด มันก็ลอยขึ้นมาอีก ซึ่งเข้ากับทำนองได้พอดีเลยลองเอามาทำในโปรแกรมการาจ แบนด์ในไอโฟน แล้วลองใส่เสียงซินธิไซเซอร์เพิ่มไปก็เลยเป็นเพลงนี้ขึ้นมา 
ส่วนความหมายของเพลงนั้น ได้กล่าวถึงความสุขเราไม่จำเป็นต้องวิ่งตามหา ความสุขมันไม่ได้ซ่อนอยู่ที่ไหน บางคนเราอาจมีทุกอย่างสมบูรณ์ แต่สิ่งเหล่านั้นมันไม่ได้ตอบโจทย์เรื่องความสุขที่แท้จริง คือบางคนมีครบทุกอย่างแต่คำตอบในหัวใจตัวเองกลับไม่มี มันก็เหมือนรู้จักทั้งโลกแต่ไม่รู้ใจตัวเองแบบนี้มันก็ไม่มีความสุข
ส่วนมิวสิกวิดีโอนี้ เผยแพร่ครั้งแรกในวันที่ 24 พฤศจิกายน พ.ศ. 2557 เวลา 20.00 น ในยูทูบ
การตอบรับ.
เพลง "สุขาอยู่หนใด" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
จ๊อกกี้ ศิษย์กันภัย

จ๊อกกี้ ศิษย์กันภัย เจ้าของฉายา ขุนเข่าพลังม้า มีชื่อจริงคือ พุทธา นารี เป็นนักมวยไทยชาวไทย ในปี พ.ศ. 2520 เขาได้จับคู่จิตติ เมืองขอนแก่น ขึ้นชกกับโพธิ์ไทร สิทธิบุญเลิศ ในแบบสองต่อหนึ่ง นับเป็นการต่อสู้แบบสองต่อหนึ่งครั้งแรกของวงการมวยไทย
นอกจากนี้ เขายังเป็นเจ้าของผลงานโดดเด่นของเวทีมวยลุมพินี ด้วยการเป็นฝ่ายชนะนักคาราเต้ชาวอเมริกันผู้มีนามว่าลินเซย์ เฟอร์กูสัน ในยุคที่ พ.อ.ชาย ดิษยเดช เป็นนายสนามมวย โดยมีผู้ชมนับหมื่นคนในการแข่งขันนัดดังกล่าว และสามารถเก็บค่าผ่านประตูได้ถึง 1.12 ล้านบาท
ประวัติ.
จ๊อกกี้ ศิษย์กันภัย มีชื่อจริงคือ พุทธา นารี เกิดวันที่ 18 เมษายน พ.ศ. 2497 ที่ตำบลหนองโก อำเภอกระนวน จังหวัดขอนแก่น เขาได้รับการฝึกมวยไทยจาก สายัณห์ สิงห์สายัณห์ ผู้เป็นพี่ชาย และเขาได้เข้าแข่งขันมวยไทยครั้งแรกเมื่ออายุ 12 ปี โดยใช้ชื่อ พุทธศักดิ์ สิงห์สายัณห์ และเป็นฝ่ายชนะจากการใช้เข่า โดยได้รับเงินรางวัลจากการแข่งขันครั้งดังกล่าวที่ 30 บาท
ครั้นเมื่ออายุได้ 17 ปี เขาได้เดินทางมายังกรุงเทพมหานคร โดยได้อาศัยอยู่กับบุญชู ทรัพย์แก้ว และเปลี่ยนชื่อในการแข่งขันใหม่เป็น จ๊อกกี้ สิงห์ธ.ส. และมีผลงานชนะยอด สิงห์สามเหลี่ยม ที่เวทีพระประแดง จากนั้นเพียงสองปีกว่า ชื่อเสียงของจ๊อกกี้ก็เป็นที่รู้จักทั่วประเทศ เมื่อครั้งที่เขาได้เป็นฝ่ายชนะสกัด เพชรยินดี อย่างราบคาบด้วยการใช้เข่าเข้าโจมตี จากการต่อสู้ที่ดุเดือดและรุนแรง ของการแข่งขันศึกน้ำเงินมหากุศล ที่เวทีมวยราชดำเนิน ณ วันที่ 6 กรกฎาคม พ.ศ. 2520 โดยเก็บค่าผ่านประตูได้ 880,000 บาท
ต่อมา เขาได้ย้ายไปอยู่ที่ค่ายมวยของประเสริฐ กันภัย พร้อมกับเปลี่ยนชื่อชกใหม่เป็น จ๊อกกี้ ศิษย์กันภัย
จ๊อกกี้ได้รับการกล่าวว่าเป็นยอดนักมวยแห่งยุคที่เคยขึ้นชกกับเผด็จศึก พิษณุราชันย์, สกัด เพชรยินดี, หนองคาย ส.ประภัสสร, ผุดผาดน้อย วรวุฒิ, วิชาญน้อย พรทวี, ณรงค์น้อย เกียรติบัณฑิต, เริงศักดิ์ พรทวี, โพธิ์ไทร สิทธิบุญเลิศ, ขุนพลน้อย เกียรติสุริยา และวังวน ลูกมาตุลี โดยได้รับค่าตัวที่กว่า 5 หมื่นบาทในทุกการแข่งขันของช่วงดังกล่าว
ครั้นชื่อเสียงการใช้เข่าของจ๊อกกี้เป็นที่กล่าวขวัญ ก็ได้มีนักมวยไทยผู้มีชื่อเสียงด้านการใช้เข่าผงาดขึ้นมาอีกราย เขาผู้นั้นคือเรือนแพ ศิษย์วัดหนัง ซึ่งเป็นเจ้าของฉายา ขุนเข่าขมังเวทย์ แล้วในที่สุด ทั้งสองก็ได้โคจรมาพบกัน ณ การแข่งขันชิงแชมป์รุ่นแบนตัมเวท แห่งเวทีมวยราชดำเนิน จากการแข่งขันครั้งดังกล่าว จ๊อกกี้เป็นฝ่ายชนะ และถือเป็นการแข่งขันที่สร้างความประทับใจมากที่สุดสำหรับเขา
ในภายหลัง เขาได้มีโอกาสเดินทางไปแข่งขัน ณ ประเทศญี่ปุ่น 2 ครั้ง โดยผลัดกันแพ้ ผลัดกันชนะกับเจ้าภาพ เมื่อกลับมาแข่งที่ประเทศไทย เขาก็ได้เป็นฝ่ายแพ้ต่อไกรเพชร ส.ประทีป และนัดสุดท้ายเป็นฝ่ายแพ้ต่อสามารถ ประสานมิตร ที่ซึ่งเขาได้อำลาการแข่งขันขณะอายุได้ 26 ปี ในปี พ.ศ. 2523
ชีวิตส่วนตัว.
ด้านชีวิตส่วนตัว สมรสกับสำเนียง นารี และมีลูกด้วยกันทั้งหมด 3 คน โดยที่ทั้งคู่ได้ทำไร่นา ไร่อ้อย และขับรถสองแถวรับส่งนักเรียนเพื่อรายได้เสริม รวมถึงเขายังได้รับเลือกเป็นอบต.ตำบลหนองโก เนื่องจากได้รับการยอมรับและนับถือจากเพื่อนบ้าน
สิ่งสืบเนื่อง.
ภายหลังจากจ๊อกกี้ ศิษย์กันภัย แขวนนวมจากการชกมวยไทยแล้วเขาได้ตั้งค่ายมวยไทยชื่อค่ายจ๊อกกี้ยิมซึ่งนักมวยที่โด่งดังและโดดเด่นที่สุดของค่ายคือ ศิลปไทย จ๊อกกี้ยิม แต่ในปัจจุบันค่ายมวยจ๊อกกี้ยิมได้ปิดตัวแล้ว
น้ำตาสุดท้าย

น้ำตาสุดท้าย เป็นซิงเกิลของวงดนตรีแนวร็อกค็อกเทล จากค่ายจีนี่ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-แต่งทำนองโดย ปัณฑพล ประสารราชกิจ และเรียบเรียงโดย COCKTAIL ออกจำหน่ายในวันที่ 28 กุมภาพันธ์ พ.ศ. 2556 และมิวสิกวิดีโอเผยแพร่ครั้งแรกในวันที่ 29 มีนาคม พ.ศ. 2556 เพลงนี้ยังถูกรวมในอัลบั้มของ เดอะลอดส์ออฟมิสเซอรี ในปี พ.ศ. 2557
น้ำตาสุดท้าย เป็นเพลงแรกของวงที่พยายามขยายความการเป็น­วงแห่งการผสมผสาน เข้าสู่ภาคของการใช้เครื่องเป่าทองเหลือง เพื่อหลุดพ้นจากการจำกัดตนอยู่แต่เพียงการ­ใช้แต่เครื่องสาย แสดงให้เห็นถึงความเติบโตอีกขีดขั้นของวงร­็อคสี่ชิ้นวงนี้ โดยเลือกเอาลักษณะอันโดดเด่นของ เฟรนช์ฮอร์น, ทรัมเป็ท และทรอมโบน มาผสมผสานเข้ากับเครื่องสาย เพื่อสร้างสีสันที่สว่าง สดใสยิ่งขึ้น ในแบบที่วงไม่เคยทำมาก่อน
เนื้อหาของเพลง.
เนื้อหาของเพลงนั้นเป็นการปลอบประโลม เพื่อเยียวยาให้พ้นจากความเศร้าหมองทั้งหล­ายที่ผ่านมา โดยการใช้น้ำตาชะล้างทุกอย่าง เมื่อน้ำตาหยดสุดท้ายผ่านพ้นไป ชีวิตจะได้เริ่มต้นใหม่อีกครั้งหนึ่ง
การตอบรับ.
เพลง น้ำตาสุดท้าย ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 เมษายน พ.ศ. 2556 และติดอันดับสูงสุดที่ 6 จากการจัดอันดับของ95.5 เอฟเอ็ม เวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 19 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พลังแสงอาทิตย์

พลังงานไฟฟ้าพลังแสงอาทิตย์ คือการเปลี่ยนรูปพลังงานจากแสงอาทิตย์เป็นไฟฟ้า ผ่านทางโฟโตโวลเทอิก (PV) โดยตรง หรือผ่านการใช้พลังงานไฟฟ้าพลังแสงอาทิตย์รวมศูนย์ (CSP) พลังงานไฟฟ้าพลังแสงอาทิตย์รวมศูนย์จะใช้เลนส์หรือกระจกและระบบการตามรอยเพื่อปรับพื้นที่ขนาดใหญ่ที่มีแสงอาทิตย์ให้เป็นลำแสงขนาดเล็ก โฟโตโวลเทอิกแปลงแสงให้เป็นกระแสไฟฟ้าผ่านปรากฏการณ์โฟโตโวลเทอิก (photovoltaic effect)
โฟโตโวลเทอิก ตั้งแต่แรกเริ่มถึงปัจจุบัน ใช้เพิ่มกำลังให้กับเครื่องใช้ไฟฟ้าขนาดเล็ก และขนาดกลาง ตั้งแต่เครื่องคิดเลขที่รับพลังงานจากเซลล์แสงอาทิตย์เซลล์เดี่ยว ไปจนถึงบ้านเรือนที่ได้รับพลังงานจากระบบโฟโตโวลเทอิก เป็นแหล่งพลังงานไฟฟ้าที่สำคัญและค่อนข้างราคาถูกในที่ที่พลังงานแบบกริดเป็นสิ่งที่ไม่สะดวก อาจมีค่าใช้จ่ายสูงหากจะเชื่อมต่อ หรือใช้การไม่ได้ อย่างไรก็ตาม เนื่องจากค่าใช้จ่ายไฟฟ้าพลังแสงอาทิตย์กำลังตกลง พลังงานไฟฟ้าพลังแสงอาทิตย์มีใช้เพิ่มขึ้นอย่างมากแม้แต่ในสถานการณ์ที่เชื่อมกริด โดยใช้เป็นวิธีการเติมพลังงานคาร์บอนต่ำไปยังกริด
โรงไฟฟ้าพลังแสงอาทิตย์รวมศูนย์เชิงพาณิชย์แห่งแรกสร้างขึ้นในคริสต์ทศวรรษ 1980 แห่งที่ใหญ่ที่สุดในโลกคือที่โรงไฟฟ้า Ivanpah พลังงานไฟฟ้า 392 เมกะวัตต์ ตั้งอยู่ที่ทะเลทรายโมฮาวี รัฐแคลิฟอร์เนีย โรงไฟฟ้าพลังแสงอาทิตย์รวมศูนย์แห่งอื่น ได้แก่ SEGS (354 เมกะวัตต์) ในทะเลทรายโมฮาวี รัฐแคลิฟอร์เนีย โรงไฟฟ้าพลังแสงอาทิตย์โซลโนวา (150 เมกะวัตต์) และโรงไฟฟ้าพลังแสงอาทิตย์แอนดาโซล (150 เมกะวัตต์) ในประเทศสเปน โรงไฟฟ้าพลังแสงอาทิตย์ที่ใช้โฟโตโวลเทอิกแห่งที่ใหญ่ที่สุดในโลกคือ โทแพซโซลาร์ฟาร์ม และเดสเสิร์ตซันไลต์โซลาร์ฟาร์ม ในสหรัฐอเมริกา มีกำลัง 550 เมกะวัตต์ทั้งสองแห่ง
วอลเลย์บอลโปรชาเลนจ์

วอลเลย์บอลโปรชาเลนจ์ เป็นลีกวอลเลย์บอลระดับที่สองสำหรับทั้งทีมชายและทีมหญิงในประเทศไทย โดยให้ทีมแชมป์และทีมรองแชมป์ผ่านเข้าสู่การแข่งขันวอลเลย์บอลไทยแลนด์ลีก ก่อตั้งในปี พ.ศ. 2554 ภายใต้การบริหารของสมาคมกีฬาวอลเลย์บอลแห่งประเทศไทย
ปิเอโรต์ (บริษัท)

ปิเอโร  เป็นสตูดิโอแอนิเมชันในประเทศญี่ปุ่น ก่อตั้งขึ้นในเดือนพฤษภาคม ค.ศ. 1979 ผลงานที่มีชื่อเสียงของปิเอโร ได้แก่ นินจาคาถาโอ้โฮเฮะ, เทพมรณะ, คนเก่งทะลุโลก, ปอบโตเกียว, เด็กพันธุ์นรกสั่งลุย, จีทีโอ คุณครูพันธุ์หายาก เป็นต้น
กีฬามหาวิทยาลัยแห่งประเทศไทย ครั้งที่ 43

กีฬามหาวิทยาลัยแห่งประเทศไทย ครั้งที่ 43 หรือ "กันเกราเกมส์" จัดที่จังหวัดอุบลราชธานี โดยมีมหาวิทยาลัยอุบลราชธานีเป็นเจ้าภาพจัดการแข่งขัน ระหว่างวันที่ 9–18 มกราคม พ.ศ. 2559
สัญลักษณ์และสัตว์นำโชค.
ตราสัญลักษณ์.
ตราสัญลักษณ์ประจำการแข่งขันกีฬามหาวิทยาลัยแห่งประเทศไทย ครั้งที่ 43 โดยทางมหาวิทยาลัยอุบลราชธานีเป็นเจ้าภาพ ตราสัญลักษณ์จะเน้นใช้แนวคิดที่ได้ แรงบันดาลใจจากสัญลักษณ์ ของแหล่งท่องเที่ยวสำคัญของจังหวัด และสีสันออกมาให้สื่อถึงการแข่งขันกีฬาที่เต็มไปด้วยสีสันและความสนุกสนาน
สัตว์นำโชค.
สัตว์นำโชค คือ ปลาบึก มีชื่อว่า "บึกบึน" และ "บัวบาน" เป็นปลาน้ำจืดขนาดใหญ่ชนิดหนึ่ง ไม่มีเกล็ดอาศัยอยู่ในแม่น้ำโขงตั้งแต่ประเทศจีน ประเทศลาว ประเทศพม่า ประเทศไทย เรื่อยมาตลอดความยาว ของแม่น้ำรวมไปถึงแควสาขาต่าง ๆ เช่น แม่น้ำมูล แม่น้ำสงคราม แต่ไม่พบในตอนปลายของแม่น้ำโขงที่เป็นน้ำกร่อย ดังคำขวัญของอุบลราชธานีที่ว่า มีปลาแซบหลาย แปลว่า อุบลราชธานีมีปลาหลากหลายในบท 2 บาท 5 ของสักวาคุณค่าเมืองอุบล ประกอบกับอุบลมีแม่น้ำมูลไหลผ่าน ซึ่งเป็นแหล่งที่อยู่อาศัยของปลาบึก
คำขวัญการแข่งขัน.
<templatestyles src="แม่แบบ:คำพูด/style.css" />สายน้ำ แสงตะวัน เชื่อมสัมพันธ์ สามัคคี
สถาบันที่เข้าร่วม.
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 43 มีจำนวนทั้งสิ้น 111 สถาบัน
การแข่งขัน.
ชนิดกีฬา.
<templatestyles src="Col-begin/styles.css"/>
สรุปเหรียญการแข่งขัน.
สรุปเหรียญการแข่งขันกีฬามหาวิทยาลัยแห่งประเทศไทย ครั้งที่ 42
พระครูวิมลขันติธรรม (อภิสิทธิ์ ขนฺติสาโร)

พระครูวิมลขันติธรรม (อภิสิทธิ์ ขนฺติสาโร)อดีตรองเจ้าคณะจังหวัดสุรินทร์,อดีตเจ้าอาวาสวัดจุมพลสุทธาวาส
ถึงแก่มรณภาพ.
พระครูวิมลขันติธรรมมรณภาพลงอย่างสงบในวันที่ 4 สิงหาคม 2559 ณ โรงพยาบาลสุรินทร์
เครื่องมือ

เครื่องมือ คือสิ่งของสำหรับการใช้ในการงาน แม้ว่าสัตว์จะใช้เครื่องมืออย่างง่ายได้ แต่มีเพียงมนุษย์เท่านั้นที่สามารถใช้อุปกรณ์ประดิษฐ์เป็นอุปกรณ์ได้ โดยมนุษย์ได้ใช้เครื่องมือทำจากหินมานานหลายพันปีแล้ว แต่ละเครื่องมือก็ใช้ในวัตถุประสงค์ที่แตกต่างกัน 
นักมานุษยวิทยาเชื่อว่า การใช้เครื่องมือถือเป็นบันไดขั้นแรกของวิวัฒนาการของมนุษย์ เพราะทั้งมนุษย์และชิมแปนซีป่าต่างก็ใช้เครื่องมือ จึงอนุมานได้ว่า การใช้เครื่องมือในยุคแรก ๆ เกิดขึ้นก่อนที่ทั้งสองสปีชีส์จะแยกออกจากกัน เครื่องมือยุคแรกอาจจะทำสิ่งที่เน่าเปื่อยได้อย่างเช่น กิ่งไม้ หรือ ประกอบด้วยหินที่ยังที่ยังไม่ได้ดัดแปลง ที่ยังไม่แตกต่างจากหินอื่น ๆ ที่จะเป็นเครื่องมือได้
สตูดิโอโคเมท

สตูดิโอโคเมท  เป็นสตูดิโอแอนิเมชันที่มีสำนักงานอยู่ที่ Toyotamanaka, Nerima, โตเกียว, ประเทศญี่ปุ่น ซึ่งได้ก่อตั้งขึ้นในวันที่ 21 มกราคม ค.ศ. 1986
โรงเรียนชะแล้นิมิตวิทยา

โรงเรียนชะแล้นิมิตวิทยา ตั้งอยู่ที่ ม.4 ตำบลชะแล้ อำเภอสิงหนคร จังหวัดสงขลา เปิดทำการเรียนการสอนในระดับชั้นมัธยมศึกษาตอนต้นและมัธยมศึกษาตอนปลาย
หม่อมเจ้าเพิ่ม ลดาวัลย์

หม่อมเจ้าเพิ่ม ลดาวัลย์ (24 มกราคม พ.ศ. 2403 – 10 สิงหาคม พ.ศ. 2478) อดีตปลัดทูลฉลองกระทรวงพระคลังมหาสมบัติ และบิดาของเจ้าจอมหม่อมราชวงศ์สดับ ในรัชกาลที่ 5
พระประวัติ.
ปฐมวัย.
หม่อมเจ้าเพิ่ม เป็นพระโอรสในพระเจ้าบรมวงศ์เธอ กรมหมื่นภูมินทรภักดี ประสูติแต่หม่อมสาด เมื่อวันอังคาร ขึ้น 2 ค่ำ เดือน 3 ปีมะแม ตรงกับวันที่ 24 มกราคม พ.ศ. 2402 (แบบสากลคือ พ.ศ. 2403) ณ วังของพระบิดา ที่ถนนสนามไชย พระบิดาได้ถวายหม่อมเจ้าเพิ่มเป็นมหาดเล็กรับใช้พระบาทสมเด็จพระจุลจอมเกล้าเจ้าอยู่หัว มาตั้งแต่คราวที่ผนวชเป็นสามเณร ประทับ ณ วัดบวรนิเวศราชวรวิหาร
การศึกษา.
หม่อมเจ้าเพิ่มได้รับการศึกษาตามคตินิยมสมัยนั้น ต่อมาทรงถูกส่งไปศึกษาภาษาอังกฤษที่ประเทศสิงคโปร์ เมื่อมีการเปิดสอนภาษาอังกฤษในเขตพระราชฐานชั้นนอกของพระบรมมหาราชวัง ก็ได้เสด็จกลับมาทรงศึกษาที่นั่นด้วย
รับราชการ.
หลังทรงจบการศึกษา ทรงรับราชการในกรมไปรษณีย์โทรเลข กรมราชเลขาธิการ กระทรวงการต่างประเทศ กระทรวงพระคลังมหาสมบัติ ตามลำดับ และในปี พ.ศ.2435 หม่อมเจ้าเพิ่ม ได้รับพระมหากรุณาธิคุณจากพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ แต่งตั้งเป็นองคมนตรี
ระหว่างทรงรับราชการในกระทรวงการต่างประเทศ พระบาทสมเด็จพระจุลจอมเกล้าเจ้าอยู่หัวโปรดให้หม่อมเจ้าเพิ่มเป็นพระอภิบาลพระเจ้าลูกเธอ 4 พระองค์ ที่เสด็จไปทรงศึกษาที่ต่างประเทศ ได้แก่
นอกจากนี้ ยังได้ตามเสด็จสมเด็จพระเจ้าบรมวงศ์เธอ กรมพระยาเทวะวงศ์วโรปการ ไปราชการในสหรัฐและประเทศญี่ปุ่น
ผนวช.
ปี พ.ศ. 2423 หม่อมเจ้าเพิ่ม ได้ผนวชเป็นพระภิกษุ ณ วัดพระศรีรัตนศาสดาราม โดยมีพระเจ้าบรมวงศ์เธอ กรมพระปวเรศวริยาลงกรณ์ เป็นพระอุปัชฌาย์ หม่อมเจ้าพระอรุณนิภาคุณากร เป็นพระกรรมวาจาจารย์ และพระจันทรโคจรคุณ (ยิ้ม จนฺทรํสี) เป็นพระอนุสาวนาจารย์ ผนวชแล้วประทับ ณ วัดราชบพิธสถิตมหาสีมารามราชวรวิหาร 2 พรรษาจึงลาผนวช
ปัจฉิมวัย.
หม่อมเจ้าเพิ่ม ลดาวัลย์ เริ่มทรงพระกาสะมาตั้งแต่เดือนกรกฎาคม พ.ศ. 2478 แพทย์ตรวจพบว่าประชวรเป็นวัณโรค และพระวักกะพิการ พระอาการทรุดลงจนสิ้นชีพิตักษัย ณ วังมหาสวัสดิ์ เมื่อเวลา 04:10 น. ของวันเสาร์ที่ 10 สิงหาคม พ.ศ. 2478 สิริชันษา 75 ปี
ครอบครัว.
หม่อมเจ้าเพิ่ม มีหม่อมและโอรสธิดาหลายคน เฉพาะที่มีชีวิตอยู่เมื่อหม่อมเจ้าเพิ่มสิ้นชีพิตักษัยมีดังนี้
แอมริก ลาปอร์ต

แอมริก ลาปอร์ต (เกิด 27 พฤษภาคม ค.ศ. 1994) เป็นนักฟุตบอลชาวสเปน ปัจจุบันเล่นในตำแหน่งเซ็นเตอร์แบ็กให้กับอัลนาสเซอร์และทีมชาติสเปน
ลาปอร์ตเป็นนักฟุตบอลชาวฝรั่งเศส (เชื้อสายบาสก์) คนที่สองถัดจากบิเชนเต ลิซาราซู (Bixente Lizarazu) ที่เล่นให้กับสโมสรอัตเลติกเดบิลบาโอ
ระดับทีมชาติ.
ฝรั่งเศส.
ลาปอร์ต เป็นตัวแทนของฝรั่งเศส ในระดับอายุไม่เกิน 17 ปี, 18 ปี ,19 ปี และ 21 ปี เขาเป็นส่วนหนึ่งของทีมรองชนะเลิศการแข่งขันชิงแชมป์แห่งชาติยุโรปรุ่นอายุไม่เกิน 19 ปี ในปี ค.ศ. 2013 หลังพ่ายแพ้ต่อเซอร์เบีย 0–1 ในรอบชิงชนะเลิศ ที่ลิทัวเนีย และได้รับเลือกให้อยู่ในทีมยอดเยี่ยมของการแข่งขัน
วันที่ 24 มีนาคม 2016 ในรายการฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 รอบคัดเลือกที่พบกับสกอตแลนด์ซึ่งจัดขี้นที่อ็องเฌ ลาปอร์ตถูกนำตัวออกจากสนามเนื่องจากกระดูกน่องขวาหักและข้อเท้าขวาหลุดทำให้เขาต้องพักตลอดฤดูกาล โดยก่อนหน้านี้ในเดือนตุลาคม 2015 เขาให้สัมภาษณ์ว่าเขาจะเลือกเล่นให้กับสเปน หากไม่ถูกฝรั่งเศสเรียกติดทีมไปแข่งขันยูโร 2016
เดือนสิงหาคม 2016 ลาปอร์ตได้เริ่มต้นกระบวนการที่ทำให้เขามีสิทธิ์ในการลงเล่นให้กับสเปนตามความต้องการของยูเลน โลเปเตกี ผู้จัดการทีมชาติสเปนคนใหม่ เดือนถัดมาเขาถูกเรียกติดทีมชาติฝรั่งเศสชุดใหญ่ในการแข่งฟุตบอลโลก 2018 รอบคัดเลือกที่พบกับบัลแกเรียและเนเธอร์แลนด์ในเดือนตุลาคม และเขาตัดสินใจที่จะไม่รับสัญชาติสเปนโดยจะลงเล่นให้กับฝรั่งเศสต่อไป อย่างไรก็ตามเขาไม่ได้มีส่วนร่วมกับการแข่งขันสองนัดข้างต้น
ในเดือนสิงหาคม 2019 เขาถูกเรียกติดทีมชาติฝรั่งเศสในการแข่งฟุตบอลชิงแชมป์แห่งชาติยุโรป 2020 รอบคัดเลือกในนัดที่พบกับแอลเลเนียและอันดอร์รา อย่างไรก็ตามสองวันหลังจากนั้นเขาได้รับบาดเจ็บจากการลงเล่นให้กับสโมสรทำให้ไม่ได้มีส่วนร่วมกับการแข่งขันดังกล่าว
สเปน.
เดือนพฤษภาคม 2021 คณะรัฐมนตรีสเปนได้มอบสัญชาติสเปนให้แก่ลาปอร์ตตามกระบวนการขั้นต้นของราชสหพันธ์ฟุตบอลสเปน จากนั้นฟีฟ่าได้รับรองการเปลี่ยนสัญชาติของเขาในสัปดาห์ถัดมาและอนุญาตให้เขาลงเล่นในฟุตบอลชิงแชมป์แห่งชาติยุโรป 2020 ทั้งที่ก่อนหน้านี้เขาเคยบอกว่า "การเล่นให้กับสเปนเป็นไปไม่ได้" และเขาจะไม่ยื่นขอถือสองสัญชาติ
ในวันที่ 24 พฤษภาคม 2021 ลาปอร์ตมีชื่อใน 24 คนของสเปน ในการแข่งฟุตบอลชิงแชมป์แห่งชาติยุโรป 2020 และในวันที่ 4 มิถุนายน เขาลงเล่นนัดแรกให้กับสเปนในเกมกระชับมิตรที่เสมอกับโปรตุเกส 0–0 เขาทำประตูแรกให้กับสเปนเมื่อวันที่ 23 มิถุนายนในฟุตบอลชิงแชมป์แห่งชาติยุโรป 2020 ที่ชนะสโลวาเกีย 5–0
พัชรีย์ ดีเสมอ

พัชรีย์ ดีเสมอ ชื่อเล่น ฝ้าย (เกิดวันที่ 2 มีนาคม พ.ศ. 2532) ที่จังหวัดสุรินทร์ เป็นนักวอลเลย์บอลหญิงชาวไทย ผู้ทำหน้าที่ในตำแหน่งบอลเร็ว ซึ่งเคยเป็นตัวหลักร่วมสังกัดมหาวิทยาลัยรัตนบัณฑิต
เดือนตุลาคม พ.ศ. 2557 ได้มีการประกาศรายชื่อของพัชรีย์ ในฐานะผู้เล่นตัวหลักสังกัดสโมสรวอลเลย์บอลศรีสะเกษ ของการแข่งขันวอลเลย์บอลไทยแลนด์ลีก ฤดูกาล 2015
ประวัติ.
พัชรีย์ ดีเสมอ เริ่มเล่นวอลเลย์บอลตั้งแต่อายุ 13 ปี สำเร็จการศึกษาระดับมัธยมจากโรงเรียนหนองเรือวิทยา จังหวัดขอนแก่น ปัจจุบัน เธอเป็นนักศึกษาระดับปริญญาตรีจากมหาวิทยาลัยรัตนบัณฑิต
เดือนมกราคม พ.ศ. 2557 พัชรีย์ได้เป็นนักกีฬาสังกัดมหาวิทยาลัยภาคตะวันออกเฉียงเหนือ ผู้เข้าแข่งขันกีฬาวอลเลย์บอลในกีฬามหาวิทยาลัยแห่งประเทศไทย ครั้งที่ 41 จากนั้น ในวันที่ 10 พฤษภาคมของปีเดียวกัน เธอได้ทำหน้าที่ร่วมสังกัดสโมสรวอลเลย์บอลศรีสะเกษ ในการแข่งขันวอลเลย์บอลไทยเดนมาร์คซูเปอร์ลีก 2014 ประเภททีมหญิง ซึ่งทีมของเธอเป็นฝ่ายแพ้ต่อทีมไอเดีย-ขอนแก่นที่ 2-3 เซ็ต ส่วนในวันที่ 11 พฤษภาคม ซึ่งเป็นรอบรองชนะเลิศ ทีมของเธอเป็นฝ่ายแพ้ต่อทีมนครราชสีมาที่ 0-3 เซ็ต
เดือนตุลาคม พ.ศ. 2557 เธอได้ติดเชื้อไวรัสทางเดินหายใจ จึงเข้านอนพักรักษาตัวที่โรงพยาบาลโดยมีแพทย์ดูแลอย่างใกล้ชิด อย่างไรก็ตาม เธอได้เผยว่าต้องการลงสนามแข่งมากกว่าการนอนรักษาตัว ซึ่งต่อมา วันที่ 22 พฤศจิกายน เธอก็ได้ทำหน้าที่ร่วมกับสโมสรวอลเลย์บอลศรีสะเกษ ในการแข่งขันวอลเลย์บอลไทยแลนด์ลีก ฤดูกาล 2015 ทว่าทีมของเธอเป็นฝ่ายแพ้ทีมบางกอกกล๊าสที่ 0-3 เซ็ต
ชีวิตส่วนตัว.
พัชรีย์มีนักกีฬาที่ชื่นชอบคือบัวขาว ป.ประมุข และมีนักร้องในดวงใจคือเสกสรรค์ ศุขพิมาย ส่วนนักแสดงที่เธอชอบคือพัชราภา ไชยเชื้อ ปัจจุบัน เธออยู่ในสถานะโสด
ฟุตบอลลีกคัพ 2015 นัดชิงชนะเลิศ

ฟุตบอลลีกคัพ 2015 นัดชิงชนะเลิศ เป็นการแข่งขันฟุตบอลหนึ่งนัดที่ถูกวางโปรแกรมการแข่งขันขึ้นในวันที่ 1 มีนาคม ค.ศ. 2015 ที่ สนามกีฬาเวมบลีย์, ลอนดอน. ครั้งนี้เป็นนัดชิงชนะเลิศของ ฟุตบอลลีกคัพ ฤดูกาล 2014–15, เป็นฤดูกาลที่ 55 ของ ฟุตบอลลีกคัพ, การแข่งขันฟุตบอลสำหรับ 92 ทีมใน พรีเมียร์ลีก และ ฟุตบอล ลีก.
เป็นการลงสนามพบกันระหว่าง เชลซี, และ ทอตนัม ฮอตสเปอร์.
ภูมิหลัง.
เชลซีได้ลงเล่นในเกมลีกคัพนัดชิงชนะเลิศเป็นครั้งที่ 7, โดยชนะ 4 ครั้ง, คร้งล่าสุดใน 2007. ถือเป็นการลงสนามนัดชิงชนะเลิศครั้งแรกของพวกเขาที่เวมบลีย์, ซึ่งพวกเขาพ่ายแพ้ในปี 2008 ต่อ ทอตนัม ฮอตสเปอร์. เกมนี้จะเป็นการเข้าชิงชนะเลิศถ้วยในประเทศเป็นครั้งแรกของเชลซีนับตั้งแต่ชัยชนะใน เอฟเอคัพ 2012 นัดชิงชนะเลิศ. เป็นหน้าที่ของผู้จัดการทีมเชลซี โชเซ มูรีนโย อยู่ในความดูแลของลีกคัพในปี 2005 และปี 2007, และสมาชิกในทีม อาทิ ปีเตอร์ เช็ค, จอห์น เทร์รี และ ดีดีเย ดรอกบา ได้ลงเล่นนัดชิงชนะเลิศทั้งสองครั้ง, ที่มีหลังการให้คะแนนหลังชัยชนะทั้งสองครั้ง.
ทอตนัม ฮอตสเปอร์ ได้ทำสถิติการลงสนามในนัดชิงชนะเลิศเป็นครั้งที่ 8, หลังจากชนะสี่ครั้งก่อนหน้านี้, ครั้งสุดท้ายเกิดขึ้นในปี ค.ศ. 2008. เกมนัดชิงชนะเลิศปี 2008 ถือเป็นครั้งแรกที่เวมบลีย์และสามารถเอาชนะได้ในการพบกับ เชลซี. การลงสนามมากครั้งที่สุดของทอตนัม ฮอตสเปอร์เกิดขึ้นในนัดที่พ่ายแพ้ ในปีต่อไป. ของตัวผู้เล่นพวกเขาในฤดูกาล 2014–15, กัปตันทีม ยูแน็ส กาบูล เป็นผู้เล่นตัวสำรองในช่วงต่อเวลาพิเศษในชัยชนะของพวกเขาเมื่อปี ค.ศ. 2008, ในขณะที่ แอรอน เลนนอน ได้เริ่มต้นในนัดดังกล่าวและพบกับความพ่ายแพ้ในปี 2009.
ถล่มมาเฟีย

ถล่มมาเฟีย  เป็นภาพยนตร์ไทยแนวโลดโผน ดรามา ปี 2520 จากการกำกับของ วินิจ ภักดีวิจิตร เข้าฉายครั้งแรกเมื่อวันที่ 30 กันยายน พ.ศ. 2520 ที่โรงภาพยนตร์แกรนด์และโคลีเซี่ยม นำแสดงโดยกรุง ศรีวิไล และสรพงศ์ ชาตรี
เรื่องย่อ.
เรื่องราวของ ยอด บารมี (กรุง ศรีวิไล) นักเลงใหญ่ที่เพิ่งออกจากคุกหลังจากพ้นผิดคดีฆ่า เถ้าแก่ซ้ง พ่อของ เสี่ยเกรียง (แมน ธีระพล) ได้เดินทางกลับมาบ้านเกิดจนมีเรื่องกับลูกน้องของเสี่ยเกรียงที่ดักรอเล่นงานทำให้เขาจำเป็นต้องเดินทางเข้ากรุงเทพฯ มาหางานทำโดยมี ดิบ บางปลาม้า (สายัณห์ จันทรวิบูลย์) และ ลุงโต้ง (ล้อต๊อก) เจ้าของร้านเหล้าขอติดตามมาด้วย โดยยอดได้ร่วมมือกับ พันตำรวจตรีสมิทธ์ (มานพ อัศวเทพ) นายตำรวจมือปราบผู้เป็นพี่ชายและ พลตำรวจตรีสุรพล พิทักษ์ประชา (อดุลย์ ดุลยรัตน์) ในการกวาดล้างองค์กรมาเฟียไทยที่มี ทรงพล (เกชา เปลี่ยนวิถี) เป็นผู้นำองค์กรซึ่งมีเป้าหมายเพื่อปกครองประเทศไทยซึ่งได้รับการสนับสนุนจาก ดอน วีโต้ (สุเทพ เหมือนประสิทธิเวช) ประธานองค์กรมาเฟียสากลและมี ไมค์ หรือ ไม้ (สรพงศ์ ชาตรี) เพื่อนรักวัยเด็กของยอดซึ่งแอบรัก บุศรินทร์ (เนาวรัตน์ ยุกตะนันท์) ลูกสาวของทรงพลเป็นสมาชิกระดับสูงโดยมี วันทนีย์ (อรัญญา นามวงศ์) เมียของทรงพลให้ความช่วยเหลือยอดและตำรวจเพราะความแค้นที่ทรงพลทำให้ธุรกิจของพ่อของวันทนีย์ล้มละลายแล้วเข้าซื้อกิจการ หลังจากที่ยอดถูก ศักดา (ครรชิต ขวัญประชา) หนึ่งในสมาชิกระดับสูงขององค์กรใช้ให้เสี่ยเกรียงคู่อริเก่าซึ่งเป็นหนึ่งในสมาชิกระดับสูงขององค์กรเช่นกันใส่ความว่าฆ่า พ่อกำนัน (สมชาย สามิภักดิ์) และจับตัว บานเย็น (นัยนา ชีวานันท์) น้องสาวของไม้มาขังไว้ที่บ้านของ ลุงแม้น (สุคนธ์ คิ้วเหลี่ยม) และ ปัทมา (ทัศน์วรรณ เสนีย์วงศ์ ณ อยุธยา) สองพ่อลูกรถสองแถวที่ยอดเคยช่วยชีวิตเอาไว้เพื่อให้ยอดและไม้ฆ่ากันเอง และผู้อยู่เบื้องหลังการฆ่าเสี่ยซ้งก็คือนายทรงพลนั่นเอง
ประทัด (ดอกไม้ไฟ)

ประทัด  เป็นวัตถุระเบิดเพื่อให้เกิดเสียงดัง มักใช้ในงานเทศกาลต่าง ๆ
ลักษณะ.
ประทัดส่วนใหญ่เป็นก้อนดินปืนและสารอื่น ๆ ซึ่งถูกทำให้แข็งและห่อด้วยกระดาษสี มักมีสีสันสดใสและมีปลายชนวนอยู่ด้านใดด้านหนึ่ง ประทัดส่วนใหญ่เป็นลูกเดี่ยว แต่ประทัดจีนซึ่งใช้ในงานเทศกาล มักถูกมัดรวมกันเป็นแผง 
ประวัติ.
ประทัดนั้นถูกประดิษฐ์ขึ้นโดยชาวจีนเมื่อ 200 ปีก่อนคริสต์ศักราช โดยหลังจากที่มีการค้นพบดินปืนแล้ว จึงได้นำมาใส่ในปล้องไผ่เมื่อให้ความร้อนจึงเกิดระเบิดเป็นเสียงดังรุนแรง เมื่อปี ค.ศ. 500 ชาวจีนเริ่มนำประทัดมาใช้ในงานเทศกาลกันอย่างจริงจัง เพราะเสียงดังของประทัดทำให้ผู้คนหวาดกลัวก็น่าจะไล่ภูตผีปีศาจให้หวาดกลัวได้เช่นกัน ด้วยการนี้จึงพัฒนามาเป็นประเพณีการจุดประทัดในปัจจุบัน
จนกระทั่ง ค.ศ. 600 ชาวจีนได้พัฒนาประทัดให้มีอำนาจการทำลายล้างสูงมากยิ่งขึ้นและพัฒนามาเป็นธนูไฟและประทัดลูกหนูรวมถึงระเบิดในที่สุด ในปี ค.ศ. 1200 มาร์โค โปโล นักสำรวจชาวยุโรป
ได้นำเทคนิคการประดิษฐ์ดินปืนรวมถึงประทัดมาเผยแพร่สู่ทวีปยุโรปในที่สุด
ความอันตรายของประทัดและการใช้ให้ถูกวิธี.
ควรแขวนหรือวางในที่ที่เหมาะสมแล้วจุดชนวน เมื่อจุดแล้วควรถอยห่างประมาณ 5 เมตร
แหล่งข้อมูลอื่น.
ซูเปอร์โบวล์ครั้งที่ 48

ซูเปอร์โบวล์ครั้งที่ 48  เป็นการแข่งขันกีฬาอเมริกันฟุตบอลครั้งที่ 48 ของ ซูเปอร์โบวล์ และยุคสมัยใหม่ครั้งที่ 44 NFL ในเกมการชิงแชมป์ จัดแข่งขันในวันที่ 2 กุมภาพันธ์ พ.ศ. 2557 ที่สนาม MetLife Stadium ในเมืองEast Rutherford มลรัฐนิวเจอร์ซี สหรัฐอเมริกา
พันล้านพนันรัก

พันล้านพนันรัก เป็นละครโทรทัศน์ไทยแนว โรแมนติก-คอมเมดี นำแสดงโดย รังสิต ศิรนานนท์, บุญยิสา จันทราราชัย, ดวงตา ตุงคะมณี , สุพจน์ จันทร์เจริญและนักแสดงชั้นนำอีกมากมาย เริ่มออกอากาศตอนแรกวันที่ 26 มกราคม พ.ศ. 2558 ทุกวันจันทร์-อังคาร เวลา 20.15 - 21.15 น. และเวลาใหม่ 19.00 - 20.00 น. ทางช่อง True 24 ผลิตโดย บริษัท บิ๊กแบง คูล จำกัด โดยผู้จัด วรวุฒิ นิยมทรัพย์ บทประพันธ์โดย นภนัยน์ บทโทรทัศน์โดย หลี่เจิน กำกับการแสดงโดย วรวุฒิ นิยมทรัพย์
ซูเปอร์โบวล์ครั้งที่ 49

ซูเปอร์โบวล์ครั้งที่ 49  เป็นการแข่งขันกีฬาอเมริกันฟุตบอลครั้งที่ 49 ของ ซูเปอร์โบวล์ และยุคสมัยใหม่ครั้งที่ 45 NFL ในเกมการชิงแชมป์ จะจัดแข่งขันในวันที่ 1 กุมภาพันธ์ พ.ศ. 2558 ที่สนาม University of Phoenix Stadium ในเมือง Glendale มลรัฐอริโซนา สหรัฐอเมริกา และใครชนะ
นักเลงตาทิพย์

นักเลงตาทิพย์ ภาพยนตร์ไทย แนวแอ็คชั่นจากการกำกับของพระเอกยอดนักบู๊ สมบัติ เมทะนี ออกฉายครั้งแรกเมื่อวันที่ 5 ธันวาคม พ.ศ. 2523 นำแสดงโดย สมบัติ เมทะนี และ จตุพล ภูอภิรมย์ 
เรื่องย่อ.
เรื่องราวของ ชาติ อมรินทร์ (สมบัติ) ผู้มีความสามารถในการเห็นเหตุการณ์ล่วงหน้าเขาจึงใช้ความสามารถพิเศษนี้ในการ
พิสูจน์ความบริสุทธ์ของตัวเองพร้อมกับร่วมมือกับ สารวัตรไชยยันต์ (จตุพล) นายตำรวจหนุ่มในการตามหาฆาตกรตัวจริงที่ฆ่า อุดม เจ้านายของชาติ
ชินเอแอนิเมชัน

ชินเอแอนิเมชัน (; โรมาจิ: "Shin'ei Douga Kabushiki Gaisha") เป็นสตูดิโอแอนิเมชันในประเทศญี่ปุ่น ก่อตั้งขึ้นในวันที่ 9 กันยายน ค.ศ. 1976 ผลงานที่มีชื่อเสียงของชินเอแอนิเมชัน ได้แก่ โดราเอมอน, เครยอนชินจัง เป็นต้น
กล้วยค่าง

กลายหรือกล้วยค่าง ชื่อวิทยาศาสตร์: "Mitrephora keithii" เป็นพืชในสกุลมหาพรหม อยู่ในวงศ์ Annonaceae เป็นไม้ยืนต้น เปลือกสีน้ำตาลแกมดำ ใบเดี่ยว ดอกเดี่ยว มีทั้งดอกที่หอมและไม่หอม ผลกลุ่ม ผลย่อยทรงกระบอก พบครั้งแรกที่อำเภอบางสะพาน จังหวัดประจวบคีรีขันธ์โดย A. Keith ชื่อสปีชีส์ตั้งเป็นเกียรติแก่ผู้ค้นพบ
เหนื่อยบ้างไหม

"เหนื่อยบ้างไหม" เป็นซิงเกิลที่ 3 ของวงวงดนตรีสล็อตแมชชีน จากสตูดิโออัลบั้มที่ 6 "เรนโบว์" ประพันธ์คำร้อง-ทำนองและเรียบเรียงโดย โป โปษยะนุกูล 
การตอบรับ.
เพลง "เหนื่อยบ้างไหม" ได้อันดับ 12 จากการจัดอันดับของ ซี้ดเอฟเอ็ม หมวดเพลงไทยสากล ประจำวันที่ 6 เมษายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล
สกุลมหาพรหม

สกุลมหาพรหม หรือ Mitrephora เป็นสกุลของพืชในวงศ์ Annonaceae มีสมาชิกประมาณ 40 สปีชีส์ เป็นไม้ยืนต้นขนาดเล็กและไม้พุ่ม พบในเขตร้อนของเอเชียและออสเตรเลียเหนือ แพร่กระจายจากจีนไปจนถึงเกาะไหหลำจนถึงรัฐควีนส์แลนด์ ออสเตรเลีย พืชสกุลนี้พบมากในอินเดียและมีความหลากหลายในเกาะบอร์เนียวและฟิลิปปินส์ 
สปีชีส์.
<templatestyles src="Div col/styles.css"/>
อะเลคเซย์ สปีรีโดนอฟ

อะเลคเซย์ อะเลคซานโดรวิช สปีรีโดนอฟ (26 มิถุนายน พ.ศ. 2531 –) เป็นนักกีฬาวอลเลย์บอลชาวรัสเซีย เขาเล่นตำแหน่งตัวดีด้านนอก ให้กับสโมสรเซนิต-คาซาน
พุดผา

พุดผา หรือสีดาดง ข่อยดาน ข่อยหิน ชื่อวิทยาศาสตร์: "Gardenia collinsiae" เป็นพืชในสกุลพุด อยู่ในวงศ์ Rubiaceae เป็นไม้ยืนต้นขนาดเล็ก พบใกล้ชายหาด ใบเดี่ยว ดอกเดี่ยว กลิ่นหอมแรง ผลกลมเกลี้ยง ปลายผลมีกลีบเลี้ยงติดอยู่ ออกดอกเดือนกุมภาพันธ์ – มีนาคม กระจายพันธ์ในภาคตะวันออกเฉียงเหนือ ภาคตะวันออก และภาคตะวันตก ใช้เป็นไม้ประดับ พบครั้งแรกที่อำเภอศรีราชา จังหวัดชลบุรีโดย D.J. Collins ชื่อสปีชีส์ตั้งเป็นเกียรติแก่ผู้ค้นพบ หน้า 140
พวงแก้วเชียงดาว

พวงแก้วเชียงดาว หรือ เทพอัปสร ชื่อวิทยาศาสตร์: "Delphinium siamensis" เป็นไม้ล้มลุกในวงศ์ Ranunculaceae มีขนยาวตลอดลำต้น ใบเดี่ยวออกมากที่โคนต้น ดอกออกตามแกนช่อ บานห่อคว่ำลง ออกดอกเดือนพฤศจิกายน – ธันวาคม เป็นไม้ถิ่นเดียวในประเทศไทย พบครั้งแรกโดยหมอคาร์ ชาวไอริช เมื่อ 6 พฤศจิกายน พ.ศ. 2465 ที่ดอยเชียงดาว จังหวัดเชียงใหม่
นาวน้ำ

นาวน้ำ ชื่อวิทยาศาสตร์: "Artabotrys spinosus" เป็นพืชในสกุลการเวก วงศ์ Annonaceae เป็นไม้พุ่มรอเลื้อยเนื้อแข็ง ลำต้นและกิ่งมีหนามแข็งแหลมยาว ใบเดี่ยว ดอกเดี่ยว ออกตรงข้ามกับใบ สีเขียวหรือม่วงแดง กลิ่นแรงช่วงใกล้ค่ำ ผลแบบผลกลุ่ม ผลย่อยรูปหอกกลับ สุกเป็นสีเหลือง ออกดอกช่วงมกราคม – สิงหาคม พบครั้งแรกที่จังหวัดอุบลราชธานีโดยหมอคาร์เมื่อ 23 มกราคม พ.ศ. 2467
เถาวัลย์ปูน

เถาวัลย์ปูน (ชื่อวิทยาศาสตร์: "Cissus rapanda") เป็นพืชชนิดหนึ่งในวงศ์องุ่น (Vitaceae) เป็นไม้เถาขนาดเล็ก ชอบเลื้อยพาดพันต้นไม้อื่น ลักษณะคล้ายเถาตำลึง บนเถามีละอองสีขาวจับหนาแน่น ใบสดขยี้กับปูนใช้ฟองพอกรักษาแผลสด เถาใช้ปรุงเป็นยาขับปัสสาวะ
แหล่งที่พบ.
พบได้ตามป่าทั่วไปและภูเขาหินปูน
ลูโดวิด ทาคาม

เคงเก ลูโดวิด ทาคาม (อักษรโรมัน: Kengne Ludovick Takam; เกิด 21 มิถุนายน 1983) เป็นนักฟุตบอลอาชีพ ชาวแคเมอรูน ในตำแหน่งกองหน้า ทาคาม เป็นผู้ทำประตูสูงสุดของฤดูกาลในไทยพรีเมียร์ลีก ฤดูกาล 2553 (17 ประตู) สมัยที่ค้าแข้งให้กับสโมสรฟุตบอลพัทยา ยูไนเต็ด
เกียรติประวัติ.
ระดับสโมสร
ท้องนาสะเทือน

ท้องนาสะเทือน ภาพยนตร์ไทย แนวแอ็คชั่นที่ดัดแปลงจากนวนิยายชื่อเดียวกันของ นิมิตร ภูมิถาวร กำกับการแสดงโดย ศุภชัย โตสัมพันธ์ ออกฉายครั้งแรกเมื่อวันที่ 3 กันยายน พ.ศ. 2519 ที่ ศาลาเฉลิมกรุง นำแสดงโดย สมบัติ เมทะนี และ อรัญญา นามวงศ์
เรื่องย่อ.
เรื่องราวของ สันต์ บุญถึง (สมบัติ) นักเรียนเกษตรที่เพิ่งเรียนจบได้เดินทางกลับมาบ้านเพื่อสะสางบัญชีแค้นกับ ผู้ใหญ่ก้อง (สมพล) อดีตผู้ใหญ่บ้านที่สั่งฆ่า กำนันเสริม (ทัต) พ่อของสันต์เพื่อที่ตัวเองจะได้เป็นกำนันแทนโดยสันต์มี เหว่า (ลักษณ์) เพื่อนรักของตัวเองคอยให้ความช่วยเหลือ
ต่อมาผู้ใหญ่ก้องเกรงว่าตัวเองจะจัดการสันต์ไม่ได้จึงได้จ้างมือปืนระดับพระกาฬ 2 คนคือ กริ่ง (พิภพ) และ วิน (แพน) มาช่วยงานแต่ทั้งสองก็ทำ
ไม่สำเร็จผู้ใหญ่ก้องจึงได้เรียกตัว ไกร บางแก้ว (ดามพ์) น้องชายกลับมาจากลำปางเพื่อจัดการกับสันต์แต่ก็ไม่สำเร็จ
หลังจากนั้นสันต์กับไกรได้ลงสมัครเป็นผู้ใหญ่บ้านปรากฏว่าสันต์ได้รับเลือกตั้งกลายเป็น ผู้ใหญ่สันต์ ส่วนไกรเมื่อพ่ายแพ้ต่อผู้ใหญ่สันต์ก็ได้อาละวาดออกปล้นฆ่าชาวบ้านทำให้ผู้ใหญ่ก้องไม่พอใจตัดสินใจถอนตัวออกจากขบวนการของไกรและกลับตัวเป็นคนดี 
ทางด้านผู้ใหญ่สันต์ที่ท้อแท้หมดกำลังใจเมื่อไม่สามารถช่วยชาวบ้านได้ก็ตัดสินใจหนี
ออกจากหมู่บ้านแต่เมื่อได้รับกำลังใจจาก ดาวเรือง (อรัญญา) คนรักของผู้ใหญ่สันต์และเป็นลูกสาวของผู้ใหญ่ก้องทำให้เขามีกำลังใจและเดินทางกลับมาที่หมู่บ้านพร้อมกับจัดการไกรและลูกสมุนได้สำเร็จ
วอลเลย์บอลชายทีมชาติสเปน

วอลเลย์บอลชายทีมชาติสเปน  เป็นทีมชาติวอลเลย์บอลของประเทศสเปน ทีมนี้ได้รับการบริหารโดยสหพันธ์วอลเลย์บอลแห่งสเปน และเป็นส่วนหนึ่งในการแข่งขันวอลเลย์บอลนานาชาติ
เมื่อวันที่ 16 กันยายน ค.ศ. 2007 ทีมชาติสเปน สามารถคว้าแชมป์ชิงแชมป์ยุโรป ได้เป็นสมัยแรก
เมดิเตอร์เรเนียนเกมส์ 1963

กีฬาเมดิเตอร์เรเนียนเกมส์ 1963  การแข่งขันนี้จัดขึ้นที่ เนเปิลส์, ประเทศอิตาลี มี 13 ประเทศที่เข้าแข่งขันใน 18 ชนิดกีฬา
ชนิดกีฬา.
<templatestyles src="Col-begin/styles.css"/>
ประเทศที่เข้าร่วมการแข่งขัน.
<templatestyles src="Col-begin/styles.css"/>
มุชิโปรดักชัน

มุชิโปรดักชัน  เป็นสตูดิโอแอนิเมชันในประเทศญี่ปุ่น มีสำนักงานอยู่ที่ Fujimidai, Nerima, โตเกียว, ประเทศญี่ปุ่น ซึ่งถูกก่อตั้งในปี ค.ศ. 1961 โดยบิดาแห่งการ์ตูนญี่ปุ่น เทะซึกะ โอะซะมุ ซึ่งผลงานที่มีชื่อเสียงของมุชิโปรดักชัน ได้แก่ เจ้าหนูปรมาณู, เจ้าหญิงอัศวิน เป็นต้น
แต่แล้วปัญหาเศรษฐกิจในช่วงยุค 70 ก็เล่นงาน มุชิโปรดักชัน จนล้มละลายและปิดกิจการลงในปี ค.ศ. 1968 ต่อมาเทะซึกะ โอะซะมุเอง ออกมาตั้งบริษัทใหม่ในชื่อ เท็ตซึกะโปรดักชัน เพื่อสานงานจากผลงานของท่านเอง ส่วนพนักงานอื่นๆ ได้แยกย้ายกันไป และตั้งอนิเมชั่นสตูดิโอขึ้นมาใหม่ ซึ่งภายหลังหมดช่วงล้มละลายแล้ว บริษัทมุชิโปรดักชันได้ถูกตั้งขึ้นมาใหม่ในปี ค.ศ. 1971 ในฐานะบริษัทรับงาน outsource จนถึงปัจจุบัน โดยมีนายจ้างใหญ่คือ ชาฟต์
รางวัลภาพยนตร์แห่งชาติ สุพรรณหงส์ ครั้งที่ 24

รางวัลภาพยนตร์แห่งชาติ สุพรรณหงส์ ครั้งที่ 24 ประจำปี พ.ศ. 2557 จัดโดยสมาพันธ์สมาคมภาพยนตร์แห่งชาติ โดยมีการประกาศชื่อผู้เข้ารอบสุดท้ายของแต่ละสาขาเมื่อวันที่ 30 มกราคม พ.ศ. 2558 จัดพิธีประกาศผลรางวัลในวันอาทิตย์ที่ 1 มีนาคม พ.ศ. 2558 ณ หอประชุมใหญ่ ศูนย์วัฒนธรรมแห่งประเทศไทย ภายใต้รูปแบบงาน อัศจรรย์แห่งอารมณ์ขัน โดยในปี 2557 มีภาพยนตร์ไทยขนาดยาวเข้าร่วมชิงรางวัล 59 เรื่อง และในปีนี้ได้มีการเพิ่มรางวัลประเภทภาพยนตร์สารคดียอดเยี่ยม เพื่อให้สอดคล้องกับการเติบโตของภาพยนตร์สารคดีไทยในปีที่ผ่านมา โดยมีภาพยนตร์สารคดีผ่านการคัดเลือกในสาขานี้ทั้งหมด 3 เรื่อง จากทั้งหมด 6 เรื่อง โดยสมาพันธ์ฯ ได้เปลี่ยนวิธีการตัดสินภาพยนตร์ที่ได้รับรางวัลอีกครั้ง จากเดิมคณะกรรมการ 15 คน ร่วมกับบุคลากรในแวดวงภาพยนตร์ประมาณ 1,500 คน เป็นคัดเลือกโดยคณะกรรมการ 130 คน
และรางวัลสุพรรณหงส์เกียรติยศ สำหรับผู้ที่มีผลงานทางด้านภาพยนตร์มาอย่างยาวนาน มอบให้กับ สมบัติ เมทะนี 
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
สำหรับผู้ได้รับรางวัลแสดงเป็น ตัวหนา
สรุปผลภาพยนตร์ที่ผ่านการคัดเลือกและได้รับรางวัล.
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 19 เรื่อง มีดังนี้:
รายชื่อภาพยนตร์ไทยที่ได้รับรางวัล
เอ-1 พิกเจอร์ส

เอ-1 พิกเจอร์ส (; โรมาจิ: "Kabushiki-gaisha Ē Wan Pikuchāzu") เป็นสตูดิโอแอนิเมชันในประเทศญี่ปุ่น ก่อตั้งโดยคนของซันไรส์ เป็นบริษัทลูกของบริษัทโซนี่มิวสิกเอ็นเตอร์เทนเมนต์ ผลิตภาพยนตร์อนิเมะใน Aniplex
Nintendo DS game. Production of the animation and CG segments.
PlayStation 2 game. Produced the animation with Studio Hibari.
PlayStation Portable game.
อัจฉราภรณ์ กนกนทีสวัสดิ์

นางสาวอัจฉราภรณ์ กนกนทีสวัสดิ์ นักแสดงและ นางแบบ พิธีกร หญิงชาวไทย อดีตนางสาวไทย ปี 2556
ประวัติ.
อัจฉราภรณ์ กนกนทีสวัสดิ์ มีชื่อเล่นว่า จีน่า มีภูมิลำเนาอยู่ที่จังหวัดกรุงเทพมหานคร บิดาเเละมารดาเป็นชาวจังหวัดร้อยเอ็ด จบการศึกษาปริญญาตรีจาก คณะเศรษฐศาสตร์ มหาวิทยาลัยเกษตรศาสตร์ (ภาควิชาเศรษฐศาสตร์เกษตร) จบปริญญาโทจาก คณะรัฐศาสตร์ มหาวิทยาลัยรามคำแหง (ภาควิชารัฐประศาสนศาสตร์) ทั้งนี้ อัจฉราภรณ์ กนกนทีสวัสดิ์ ยังเป็นน้องสาวของ อรวิภา กนกนทีสวัสดิ์ (โจอี้) นางสาวไทยประจำปี 2552 คนที่ 45 ของประเทศไทย อีกด้วย
การประกวดนางสาวไทย.
อัจฉราภรณ์ กนกนทีสวัสดิ์ เข้าประกวดนางสาวไทย โดย ได้รับหมายเลขโหวต การประกวดนางสาวไทย ประจำปี 2556 โดย บริษัท อสมท. จำกัด (มหาชน) และ สมาคมนักเรียนเก่าวชิราวุธ เดินทางมาถึงรอบสุดท้าย โดยจัดขึ้นที่ โรงละครอักษรา คิง เพาเวอร์ คอมเพล็กซ์ โดยคอนเซ็ปต์ของการประกวดคือ "เดอะ วันเดอร์ ออฟ มิสไทยแลนด์ สวยสง่า ทันสมัย มีความสามารถ" โดยรองอันดับ 1 นางสาวไทยในปีเดียวกันนั้นตกเป็นของ ฟ้าใส ปวีณสุดา ดรูอิ้น ซึ่งต่อมาเธอได้รับตำแหน่งมิสยูนิเวิร์สไทยแลนด์ปี 2019
ผลงาน.
ละครโทรทัศน์.
ละครโทรทัศน์ทั้งหมดด้านล่างนี้ออกอากาศทางช่อง 3 เอชดี
ช่อง 3 เอสดี
เทซูกะโปรดักชัน

เทซูกะโปรดักชัน (; โรมาจิ: "Kabushiki-gaisha Tezuka Purodakushon") เป็นสตูดิโอแอนิเมชันในประเทศญี่ปุ่น ก่อตั้งโดยโอซามุ เทซูกะ ในปีค.ศ. 1968
หม่อมราชวงศ์รุจีสมร สุขสวัสดิ์

หม่อมราชวงศ์รุจีสมร สุขสวัสดิ์ (12 กันยายน พ.ศ. 2463 – 3 พฤษภาคม พ.ศ. 2565) เป็นอดีตครูใหญ่โรงเรียนวรรณวิทย์ กรุงเทพมหานคร สังกัดสำนักงานคณะกรรมการส่งเสริมการศึกษาเอกชน
ประวัติ.
หม่อมราชวงศ์รุจีสมร สุขสวัสดิ์ เกิดเมื่อวันที่ 12 กันยายน พ.ศ. 2463 ที่จังหวัดพระนคร มีชื่อเล่นว่า "คุณหญิงอู้" โดยหม่อมมารดาจะเรียกว่า "คุณอู้" เป็นธิดาคนเล็กของร้อยเอก หม่อมเจ้าทินทัต สุขสวัสดิ์ กับหม่อมผิว สุขสวัสดิ์ ณ อยุธยา (สกุลเดิม วสุวัต) มีพี่สาวสองคนคือ หม่อมราชวงศ์ทินะประภา อิศรเสนา และหม่อมราชวงศ์กานดาศรี สุขสวัสดิ์ ขณะที่หม่อมราชวงศ์รุจีสมรมีอายุเพียงสองเดือนบิดาก็สิ้นชีพิตักษัย
หม่อมราชวงศ์รุจีสมรสำเร็จการศึกษาระดับมัธยมศึกษาจากโรงเรียนราชินี ก่อนสอบเข้าที่จุฬาลงกรณ์มหาวิทยาลัย แต่เรียนเพียงปีเดียวก็ลาออกเพราะไม่มีเงินสำหรับค่าเล่าเรียน หลังจากนั้นจึงเข้ามาเป็นครูในโรงเรียนวรรณวิทย์ของมารดาพร้อมกับศึกษาต่อ โรงเรียนฝึกหัดครูประสานมิตร (ปัจจุบันคือมหาวิทยาลัยศรีนครินทรวิโรฒ ประสานมิตร) วิชาเอกภาษาไทย วิชาโทสังคมจนสำเร็จการศึกษา ก่อนเข้าเป็นครูผู้สอนและครูใหญ่โรงเรียนวรรณวิทย์ในเวลาต่อมา โดยหม่อมราชวงศ์รุจีสมรอาศัยอยู่บ้านซึ่งตั้งอยู่ในเขตรั้วโรงเรียนเรื่อยมา
การเสียชีวิต.
หม่อมราชวงศ์รุจีสมรเสียชีวิตอย่างสงบเมื่อเวลา 01.00 น. ของวันที่ 3 พฤษภาคม พ.ศ. 2565 หลังเข้ารับการรักษาตัวที่โรงพยาบาลทหารผ่านศึก แขวงสามเสนใน เขตพญาไท กรุงเทพมหานคร สิริอายุ 101 ปี วันต่อมาได้เคลื่อนศพไปประกอบพิธีกรรมทางศาสนาที่วัดธาตุทอง เมื่อวันที่ 4 พฤษภาคม พ.ศ. 2565 และฌาปนกิจในวันที่ 11 พฤษภาคม พ.ศ. 2565
การทำงาน.
หม่อมราชวงศ์รุจีสมรดำรงตำแหน่งครูใหญ่ของโรงเรียนวรรณวิทย์ เมื่อปี พ.ศ. 2497 ต่อจากหม่อมผิว ศุขสวัสดิ์ ณ อยุธยา ผู้เป็นมารดา ซึ่งเป็นผู้ก่อตั้งโรงเรียนวรรณวิทย์มาตั้งแต่ปี พ.ศ. 2489 โดยหม่อมราชวงศ์รุจีสมรได้รับการยกย่องว่ามีจิตวิญญาณความเป็นครู ด้วยเก็บค่าเทอมราคาถูก และมีเมตตาต่อศิษย์อยู่เสมอ โดยใช้เงินที่ได้จากค่าลิขสิทธิ์จากบทประพันธ์ของหม่อมผิวที่มีอยู่หลายเรื่องมาจุนเจือกิจการของโรงเรียน ร่วมกับเงินอุดหนุนจากรัฐบาลอีกส่วนหนึ่ง กระทั่งโรงเรียนวรรณวิทย์ปิดตัวลงเมื่อวันที่ 4 มีนาคม พ.ศ. 2565 เนื่องจากประสบสภาวะขาดทุนต่อเนื่องยาวนาน หลังโรงเรียนวรรณวิทย์ปิดตัวลงไม่นานนักหม่อมราชวงศ์รุจีสมรก็เสียชีวิตลง
ไซอัด บาร์รี

พลตรี โมฮัมเหม็ด ไซอัด บาร์รี (เกิด 6 ตุลาคม พ.ศ. 2453 – ถึงแก่กรรม 2 มกราคม พ.ศ. 2538) เป็นเผด็จการทหารและประธานาธิบดีแห่งสาธารณรัฐประชาธิปไตยโซมาลีตั้งแต่ พ.ศ. 2512 - พ.ศ. 2534 ในช่วงการปกครองของเขาเขาอ้างว่าตัวเองเป็น "Jaalle Siyaad" ("สหายไซอัด")
บาร์รีเป็นผู้นำคณะผู้ยึดอำนาจการปกครอง ที่เข้ามาสู่อำนาจหลังการรัฐประหารในปีพ.ศ. 2512 กล่าวว่าจะปรับเปลี่ยนเป็นสังคมนิยมเชิงวิทยาศาสตร์ซึ่งเป็นความต้องการของประเทศโซมาเลียในขณะนั้น ซึ่งก่อให้เกิดการเข้ามาอย่างหนักของวัฒนธรรมจีน อาสาสมัครแรงงานเก็บเกี่ยวและการปลูกพืช และการสร้างถนนและโรงพยาบาล เกือบทุกอุตสาหกรรม ธนาคารและธุรกิจที่ได้รับการแปรรูปกิจการเป็นของรัฐและสหกรณ์การเกษตรได้รับการส่งเสริม รัฐบาลห้ามไม่ให้มีการนิยมเผ่าพันธุ์และเน้นความจงรักภักดีต่อหน่วยงานกลาง ได้มีการปฏิรูปภาษาโซมาลีใหม่ ยังถูกนำมาใช้ การแพร่กระจายภาษาใหม่และวิธีการและข้อความของการปฏิวัติ โรงเรียนมัธยมถูกปิดในปีพ.ศ. 2517 และนักเรียน 25,000 คนที่อายุ 14-16 ปีและเพิ่มทหารอีก 3,000 นายและพนักงานราชการพลเรือนถูกส่งไปยังพื้นที่ชนบทเพื่อให้ความรู้แก่ญาติพี่น้องชนร่อนเร่
หลังจาก 20 ปีของการปกครองโดยทหาร คณะปฏิวัติสูงสุดของบาร์รี ก็ถูกบังคับให้ออกจากอำนาจในช่วงปีพ.ศ. 2533 โดยรัฐบาลของกลุ่มต่อต้านติดอาวุธ เขาเสียชีวิตในการเนรเทศทางการเมืองในปีพ.ศ. 2538 แต่ถูกส่งกลับไปยังโซมาเลียและฝังในภูมิภาคที่บ้านของเขา
วิกฤติอู้ตั่น

วิกฤติอู้ตั่น  เป็นลำดับเหตุการณ์ของการประท้วงและการก่อการกำเริบในเดือนธันวาคม พ.ศ. 2517 โดยเป็นการตอบสนองต่อการที่รัฐบาลทหารพม่าปฏิเสธที่จะจัดงานศพระดับรัฐให้แก่อู้ตั่น อดีตเลขาธิการทั่วไปของสหประชาชาติคนที่ 3 รัฐบาลได้ประกาศกฎอัยการศึกและปราบปรามการประท้วงอย่างรุนแรง 
ภูมิหลัง.
อู้ตั่นซึ่งเป็นเพื่อนสนิทของอู้นุได้เป็นเลขาธิการทั่วไปของสหประชาชาติใน พ.ศ. 2504 ต่อมาใน พ.ศ. 2505 เนวี่นได้ก่อรัฐประหารล้มล้างรัฐบาลของอู้นุ ต่อมาใน พ.ศ. 2512 อู้นุซึ่งอยู่ระหว่างการลี้ภัยได้เรียกร้องให้ล้มล้างรัฐบาลของเนวี่นที่อาคารของสหประชาชาติในนิวยอร์ก การจัดการประท้วงครั้งนี้เป็นการดำเนินการของอู้นุในขณะที่อู้ตั่นเดินทางไปแอฟริกาในขณะนั้น อู้ตั่นได้ปรามอู้นุว่าทำไม่เหมาะสม แต่เนวี่นเห็นว่าอู้ตั่นเป็นพวกอู้นุ และถือว่าอู้ตั่นเป็นศัตรูของรัฐ อู้ตั่นได้เดินทางไปย่างกุ้งเพื่ออธิบายแต่เนวินไม่ให้พบ ทำให้อู้ตั่นมีปัญหาในการต่ออายุหนังสือเดินทาง
อู้ตั่นยังอยู่ในนิวยอร์กหลังจากที่เขาพ้นจากตำแหน่งเลขาธิการทั่วไปใน พ.ศ. 2514 จนกระทั่งเสียชีวิตเมื่อ 25 พฤศจิกายน พ.ศ. 2517 ด้วยโรคมะเร็งปอด เนวี่นไม่เคยให้อภัย เมื่อร่างของอู้ตั่นถูกนำกลับมายังย่างกุ้ง เนวี่นปฏิเสธที่จะให้เกียรติเป็นพิเศษใด ๆ ให้จัดแต่งานศพเท่านั้น ร่างของเขามาถึงในวันที่ 1 ธันวาคม พ.ศ. 2517 และนำไปยังไจกะซานเพื่อให้ประชาชนเข้าคารวะและมีแผนจะเผาที่จานดอในวันที่ 5 ธันวาคม
การประท้วง.
ในวันที่จะเผา มีนักศึกษาจากหลายมหาวิทยาลัยเตรียมเช่ารถบัสมาร่วมงานแต่ถูกปฏิเสธเพราะรัฐบาลห้ามมาร่วมงาน นักศึกษาตัดสินใจเดินจากมหาวิทยาลัยย่างกุ้งไปยังไจกะซานเพื่อแสดงความเคารพต่ออู้ตั่นเป็นครั้งสุดท้าย โลงศพถูกยึดโดยนักศึกษาไปยังมหาวิทยาลัยย่างกุ้ง วางไว้บนเวทีและมีพระสงฆ์มาสวดมนต์ มีนักศึกษาจัดเวรยามเฝ้า มีนักศึกษากล่าวสุนทรพจน์ต่อต้านรัฐบาล
ในวันที่ 6 ธันวาคม นักศึกษาได้ส่งจดหมายไปยังรัฐบาล แสดงความจำนงต้องการให้มีการจัดงานศพระดับรัฐ และถ้าปฏิเสธ พวกเขาจะจัดเองในฐานะวีรบุรุษของชาติ พวกเขาเลือกสถานที่ที่เคยเป็นอาคารสหภาพนักศึกษาที่ถูกทำลายไปเมื่อ พ.ศ. 2505 เป็นที่ฝังศพ
ในวันที่ 7 ธันวาคม รัฐบาลปฏิเสธข้อเสนอ อู้ตั่นจะถูกฝังที่เชิงเจดีย์ชเวดากองโดยไม่มีงานศพระดับรัฐ ครอบครัวของอู้ตั่นต้องการงานศพแบบสาธารณะมากกว่างานศพระดับรัฐที่จัดโดยระบอบเผด็จการทหาร ในการประชุมระหว่างครอบครัวของอู้ตั่น ตัวแทนนักศึกษาและพระสงฆ์ เสียงส่วนใหญ่ยอมรับข้อเสนอของรัฐบาล
ในวันที่ 8 ธันวาคม โลงศพของอู้ตั่นได้วางไว้ที่บริเวณที่เป็นอาคารสหภาพนักศึกษาเป็นการชั่วคราว มีผู้เข้าร่วมคารวะศพอู้ตั่นเป็นจำนวนมาก ในที่สุด นักศึกษาหัวรุนแรงได้ยึดโลงศพอีกครั้งเพื่อฝังอู้ตั่นในบริเวณอาคารสหภาพนักศึกษา ทำให้โลงศพของอู้ตั่นยังอยู่ที่นั่นและมีธงสหประชาชาติคลุม ในคืนนั้น วิทยุของรัฐบาลได้ประกาศว่านักศึกษาละเมิดข้อตกลงและไม่ยอมรับความต้องการของครอบครัวอู้ตั่น จึงถือว่านักศึกษาทำผิดกฎหมาย และเข้ายึดครองพื้นที่ของมหาวิทยาลัย 
การปะทะ.
เช้าวันที่ 11 ธันวาคม ตำรวจและทหารบุกเข้าไปในมหาวิทยาลัย และฆ่านักศึกษาที่ไม่มีอาวุธและยึดโลงศพไป เกิดการก่อกำเริบในย่างกุ้ง ฝูงชนที่โกรธแค้นเข้าไปทำลายสถานีตำรวจและโรงภาพยนตร์ เกิดไฟไหม้และมีคนถูกฆ่า รัฐบาลประกาศใช้กฎอัยการศึกและปราบปรามฝูงชนอย่างรุนแรง
งานศพครั้งสุดท้าย.
รัฐบาลได้ฝังศพอู้ตั่นไว้ที่สวนของฐานทัพใกล้กับพระเจดีย์ชเวดากอง
พรรคยุติธรรมสิงคโปร์

พรรคยุติธรรมสิงคโปร์  เป็นพรรคการเมืองในสิงคโปร์ มีฐานที่มั่นในตำบลมารีนพาเรดในสิงคโปร์ ตั้งขึ้นเมื่อ พ.ศ. 2531 พรรคนี้ไม่ได้เข้าร่วมในการเลือกตั้ง พ.ศ. 2540 แต่ได้เข้าร่วมในการเลือกตั้ง พ.ศ. 2544 โดยได้เข้าร่วมกับแนวร่วมที่เรียกพันธมิตรประชาธิปไตยสิงคโปร์ที่เป็นฝ่ายตรงข้ามกับพรรคกิจประชาชน โดยร่วมมือกับพรรคความเป็นปึกแผ่นแห่งชาติ พรรคประชาชนสิงคโปร์ และองค์การแห่งชาติสิงคโปร์เชื้อสายมลายู แต่ก็พ่ายแพ้ในการเลือกตั้ง ในเดือนพฤษภาคม พ.ศ. 2549 เลขาธิการทั่วไปของพรรคนี้คืออามีนุดดิน บิน อามี
คาโอริ โคไดระ

คาโอริ โคไดระ (; โรมาจิ: "Kodaira Kaori"; 13 เมษายน ค.ศ. 1990 –) เป็นนักกีฬาวอลเลย์บอลหญิงชาวญี่ปุ่น ผู้ทำหน้าที่ร่วมสังกัดโทเรย์แอร์โรส์
ประวัติ.
คาโอริ โคไดระ เกิดที่ชิโนะ จังหวัดนางาโนะ เธอได้เริ่มเล่นวอลเลย์บอลตั้งแต่อายุ 5 ขวบกว่า ตามแบบอย่างจากแม่ของเธอ
ครั้นเมื่อคะโอะริเป็นนักเรียนระดับมัธยมศึกษาตอนต้น ก็ได้รับเลือกเป็นตัวแทนทีมจังหวัดนางาโนะ เข้าแข่งขันรายการเจโอซีคัพ ร่วมกับซากิ มิเนมูระ (ซึ่งเป็นเพื่อนร่วมทีมโทเรย์แอร์โรส์ในปัจจุบัน) ต่อมา เมื่อครั้งที่เธอเป็นนักเรียนในโรงเรียนมัธยมปลายไดซัน มหาวิทยาลัยโตไก ก็ได้รับรางวัลเบสต์ 16 จากการแข่งขันวอลเลย์บอลอินเตอร์ไฮฤดูใบไม้ผลิ ครั้งที่ 39
เดือนเมษายน ค.ศ. 2009 คาโอริได้เข้าร่วมทีมโทเรย์แอร์โรส์ โดยได้กล่าวว่า “ฉันไม่ต้องการที่จะพ่ายแพ้ให้กับใคร” ส่วนในเดือนพฤษภาคม ค.ศ. 2012 เธอได้รับรางวัลเบสต์ 6 จากการแข่งขันคูโรวาชิกิออลเจแปนวอลเลย์บอลแชมเปียนชิพ ครั้งที่ 61
และในเดือนกันยายน ค.ศ. 2012 เธอได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลหญิงชิงแชมป์เอเชียนคัพ 2012
ในการแข่งขันวี.พรีเมียร์ลีก ฤดูกาล 2012/13 เธอได้เป็นผู้มีส่วนสำคัญในการพาทีมโทเรย์แอร์โรส์เข้ารับตำแหน่งรองชนะเลิศ
ส่วนในฤดูกาล 2013/14 เธอได้ทำหน้าที่ในตำแหน่งลิเบอโร
วิโอเลต วอเทียร์

วิโอเลต วอเทียร์ (เกิด 10 ตุลาคม พ.ศ. 2536) ชื่อเล่น วี เป็นนักร้อง นักแต่งเพลง และนักแสดงลูกครึ่งไทย-เบลเยียม เธอเป็นที่รู้จักจากการเข้าร่วมประกวดร้องเพลงในรายการ "เดอะวอยซ์ไทยแลนด์ (ฤดูกาลที่ 2)" มีผลงานแสดงภาพยนตร์เรื่อง "ฟรีแลนซ์..ห้ามป่วย ห้ามพัก ห้ามรักหมอ", "พรจากฟ้า" และ "ดายทูมอร์โรว์" โดยเธอได้รับรางวัลรางวัลภาพยนตร์แห่งชาติ สุพรรณหงส์, รางวัลสมาคมผู้กำกับภาพยนตร์ไทย, คมชัดลึก อวอร์ด และรางวัลภาพยนตร์ไทย ชมรมวิจารณ์บันเทิง สาขานักแสดงสมทบหญิงยอดเยี่ยม จากภาพยนตร์เรื่อง "ฟรีแลนซ์..ห้ามป่วย ห้ามพัก ห้ามรักหมอ" (2558)
ชีวิตและการทำงาน.
ชีวิตช่วงแรก.
วิโอเลต วอเทียร์ เกิดเมื่อวันที่ 10 ตุลาคม พ.ศ. 2536 ที่เมืองโยโกฮามะ จังหวัดคานางาวะ ประเทศญี่ปุ่น พ่อของเธอคือฟรองซัวส์ วอเทียร์ ชาวเบลเยียม เป็นวิศวกรซอฟต์แวร์ แม่ของเธอคือ รองศาสตราจารย์ ดร.รุจิรา ตาปราบ ปัจจุบันดำรงตำแหน่งอาจารย์ประจำคณะอุตสาหกรรมเกษตร สถาบันเทคโนโลยีพระจอมเกล้าเจ้าคุณทหารลาดกระบัง มีน้องชาย 1 คนชื่อกานต์ วิโอเลตกล่าวว่าได้รับการเลี้ยงดูอย่างวัฒนธรรมไทยมากกว่าตะวันตก โดยจะใช้ภาษาไทยกับมารดา ใช้ภาษาฝรั่งเศสกับบิดา และเรียนรู้ภาษาญี่ปุ่นมาบ้างในช่วงที่ญีปุ่น จบการศึกษาประถมศึกษาจากโรงเรียนมาเรียลัย มัธยมศึกษาจากโรงเรียนเทพศิรินทร์ร่มเกล้า นอกจากนี้ยังเป็นนักเรียนแลกเปลี่ยนโครงการเอเอฟเอส ประเทศแคนาดา จบการศึกษาระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย สาขาภาพยนตร์และภาพนิ่ง
2013–2018: Competition on "The Voice Thailand" and career beginnings.
วิโอเลตมีผลงานเล่นมิวสิกวิดีโอเพลง "หายใจออกก็เหงา หายใจเข้าก็คิดถึง" ของ วงซีควินท์ จากนั้นได้ร่วมประกวดร้องเพลงในรายการ "เดอะวอยซ์ไทยแลนด์ ซีซั่นที่ 2" ร้องเพลง "Leaving on a Jet Plane" ในรอบ Blind audition ที่คลิปมียอดวิวสูงที่สุดของฤดูกาล แต่สามารถผ่านไปได้ถึงแค่รอบน็อคเอ้าท์เท่านั้น ต่อมาได้แสดงเป็นตัวประกอบในภาพยนตร์เรื่อง "ฝากไว้..ในกายเธอ" ของค่ายจีทีเอช รวมถึงร้องเพลงประกอบด้วย ในปีนั้นเองมีผลงานเขียนเพลง อย่างเพลง "Walk You Home" จากภาพยนตร์ "ไอฟาย..แต๊งกิ้ว..เลิฟยู้" 
จากนั้นร้องเพลงประกอบละครช่องสามอีกหลายเพลง อย่างเช่น เพลง "อยากรู้หัวใจตัวเอง" จากละคร "แอบรักออนไลน์", เพลง "สะดุด" จากละคร "นางสาวทองสร้อย คุณแจ๋วหมายเลข 1" รวมถึงเพลง "หากฉันตาย" จากละคร "ขอเป็นเจ้าสาวสักครั้งให้ชื่นใจ" และเพลงประกอบโฆษณาไอศกรีมคอร์นเน็ตโตที่ได้ร้องกับโจอี้ บอย ซึ่งได้ร่วมแต่งเพลงนี้ด้วย ต่อมามีผลงานแสดงภาพยนตร์เรื่อง "ฟรีแลนซ์..ห้ามป่วย ห้ามพัก ห้ามรักหมอ" ที่ทำให้เธอได้รับรางวัลภาพยนตร์แห่งชาติ สุพรรณหงส์ ครั้งที่ 25 รางวัลสมาคมผู้กำกับภาพยนตร์ไทย ครั้งที่ 6 รางวัลคมชัดลึก อวอร์ด ครั้งที่ 13 และรางวัลภาพยนตร์ไทย ชมรมวิจารณ์บันเทิง ครั้งที่ 24 ในสาขานักแสดงสมทบหญิงยอดเยี่ยม จากทั้ง 4 สถาบัน และยังได้ร้องเพลงประกอบภาพยนตร์ชื่อเพลง "Vacation Time" ร้องร่วมกับอภิวัชร์ เอื้อถาวรสุข
2018–2020: Breakthrough with first album.
พ.ศ. 2561 ปล่อยเพลงสากลเพลงแรกคือ "Drive" ต่อด้วยเพลงสากลเพลงที่ 2 ในเพลง "Smoke" ออกมาในปีเดียวกัน โดยติดอันดับ 1 บน Apple Music Chart ถึง 8 ประเทศ ได้แก่ ไทย กัมพูชา ลาว สิงคโปร์ เวียดนาม อินโดนีเซีย มาเลเซีย และศรีลังกา จนใน พ.ศ. 2563 ปล่อยเพลงสากลเพลงที่ 3 ในเพลง "Brassac"
ชีวิตส่วนตัว.
ปัจจุบัน กำลังคบหาดูใจกับจิรายุ ละอองมณี นักแสดงและนักร้องนำวงเรโทรสเปกต์
จุดยืนทางการเมือง.
วิโอเลตสนับสนุนสถาบันพระมหากษัตริย์ และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563ในการประท้วงในประเทศไทย พ.ศ. 2563–2564 
ผลงานพิธีกร.
 ออนไลน์
ราฟาเอล ปัสกวล

ราฟาเอล ปัสกวล กอร์เตส  เกิดวันที่ 16 มีนาคม พ.ศ. 2513 ที่มาดริด ประเทศสเปน เป็นนักกีฬาวอลเลย์บอลชายชาวสเปน เขามีชื่อเล่นว่า "เอลโตโร", "เอลมาร์โช" หรือ "เอลเลออน" เขาได้เข้าร่วมกีฬาโอลิมปิก 2 ครั้ง (1992 และ 2000) เขาได้รับรางวัลผู้เล่นทรงคุณค่าในการแข่งขันชิงแชมป์โลก 1998
ทากาอากิ โทมิมัตสึ

ทากาอากิ โทมิมัตสึ (20 กรกฎาคม ค.ศ. 1984 —) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดโทเรย์แอร์โรส์
ประวัติ.
สมัยที่เขาเรียนที่มหาวิทยาลัยโทไก เขาเล่นตำแหน่งตัวตีด้านนอกและตัวบล็อกกลาง
ในปี ค.ศ. 2007 เขาได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลชายเวิลด์คัพ 2007 และการแข่งขันวอลเลย์บอลชายเวิลด์แกรนด์แชมป์เปี้ยนคัพ 2009 เขาได้รับรางวัลเหรียญทองแดง
ในปี ค.ศ. 2010 เขารับรางวัลบล็อกยอดเยี่ยม 3 ครั้งในการแข่งขัน วี.พรีเมียร์ลีก และได้รับรางวัลเบสต์ 6 จากการแข่งขันคุโระวะชิกิออลเจแปนวอลเลย์บอลแชมเปียนชิพ ครั้งที่ 60
ปรสิต (หนังสือการ์ตูน)

ปรสิต  เป็นเรื่อง แนววิทยาศาสตร์ วาดโดย ฮิโตชิ อิวาอากิตีพิมพ์โดยสำนักพิมพ์Kodansha ลงนิตยสาร"Afternoon" ในปี ค.ศ. 1988 ถึง 1995
โดยถูกซื้อสิทธิ์ไปยังประเทศอเมริกา โดย Tokyopop และ Del Rey รวมไปถึง Kodansha Comics USA ในประเทศไทย มีสำนักพิมพ์สยามอินเตอร์คอมิกส์ เป็นเจ้าของลิขสิทธิ์
ในปี 2557 ได้มีการประกาศสร้างการ์ตูนแอนิเมชัน และภาพยนตร์อีก 2 ภาค ในปี พ.ศ. 2557-2558 
เมื่อวันที่ 1 กุมภาพันธ์ 2024 มีการปล่อยทีเซอร์แรกของซีรีส์ฉบับคนแสดง โดยมีการเรียบเรียงใหม่ทั้หมดโดยแตกต่างจาก ฉบับคนแสดงก่อนหน้านี้
เนื้อเรื่อง.
"ชินอิจิ" เด็กหนุ่มที่อาศัยในเมืองเล็ก ๆ แถบโตเกียว ได้ถูกปรสิตลึกลับเข้าไปในแขน และกัดกินแขนซ้ายของเขาไป แล้วเขาใช้ชีวิตร่วมกับมัน เขาได้ตั้งชื่อให้มันว่า "มิกิ" และพวกเขาก็ได้พบความจริงที่ว่า ปรสิตตัวอื่น ๆ ที่ได้สิงร่างมนุษย์อยู่นั้น กินมนุษย์เป็นอาหาร โดยปลอมเป็นศีรษะของเหยื่อที่ถูกกิน และผู้ใดที่พยายามขัดขวางมัน พวกมันจะกำจัดไม่ให้เหลือ
 "ให้เสียงโดย:" Nobunaga Shimazaki
 ผู้แสดง Shota Sometani
ตัวละคร.
พระเอกของเรื่อง เด็กหนุ่มที่ถูกปรสิตสิ่งมีชีวิตจากเอเลี่ยนเข้าสิงร่างกายในมือซ้าย และได้รับพลังพิเศษจากเหนืมนุษย์ สามารถใช้มือซ้ายเป็นอาวุธสังหาร
 "ให้เสียงโดย:" Aya Hirano (voice), Rinka (sound effect) 
 ให้เสียงโดย Sadao Abe
ปรสิตสิ่งมีชีวิตจากเอเลี่ยนเข้าสิงร่างกายอาศัยในมือขวาของชินอิจิ และเป็นเพื่อนของชินอิจิ
 "ให้เสียงโดย:" Kana Hanazawa
ฝ่ายมนุษย์.
นางเอกของเรื่อง เป็นเพื่อนสมัยเด็กของชินอิจิ ต่อมาเป็นคนรักของชินอิจิ
 "ให้เสียงโดย:" Miyuki Sawashiro
เพื่อนร่วมห้องชินอิจิและซาโตมิ
 "ให้เสียงโดย:" Kiyono Yasuno
 "ให้เสียงโดย:" Rena Maeda
 "ให้เสียงโดย:" Hiroyuki Yoshino
 "ให้เสียงโดย:" Masaki Aizawa
 "ให้เสียงโดย:" Chieko Sasai
 "ให้เสียงโดย:" Shinya Hamazoe
 "ให้เสียงโดย:" KENN
 "ให้เสียงโดย:" Yū Serizawa
 "ให้เสียงโดย:" Takuma Suzuki
 "ให้เสียงโดย:" Issei Futamata
 "ให้เสียงโดย:" Atsuko Tanaka
 "ให้เสียงโดย:" Tōru Nara
 "ให้เสียงโดย:" Makoto Yasumura
 "ให้เสียงโดย:" Akira Ishida
 "ให้เสียงโดย:" Yuu Mizushima
 "ให้เสียงโดย:" Takaya Aoyagi
 "ให้เสียงโดย:" Kazuhiko Inoue
 ("ให้เสียงโดย:" Daisuke Namikawa)
สือ.
ในส่วนของนิตยสาร Tokyopop . Gotō's name was written without a macron.
ยูตะ โยเนยามะ

ยูตะ โยเนยามะ (29 สิงหาคม ค.ศ. 1984 —) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดโทเรย์แอร์โรส์
ประวัติ.
ยูตะ โยเนยามะ เริ่มเล่นวอลเลย์บอลในโรงเรียนประถมซูงายะ ในชั้นปีที่ 1 เขาจบการศึกษาจากโรงเรียนมัธยมซากาโดนิชิ จังหวัดไซตามะ ส่วนในการแข่งขันกีฬาระหว่างมหาวิทยาลัยเขาได้นำทีมคว้าอันดับ 4 และทำหน้าที่เป็นหัวหน้าทีมในขณะที่เขาเรียนมหาวิทยาลัยในชั้นปีที่สี่ ในปี ค.ศ 2007 เขาได้เข้าร่วมสโมสรโทเรย์แอร์โรส์ ส่วนในปี ค.ศ. 2012 เขาได้รับหน้าที่เป็นหัวหน้าทีมโทเรย์แอร์โรส์
ในปี ค.ศ. 2008 เขาได้รับรางวัลเบสต์ 6 จากการแข่งขันคูโรวาชิกิออลเจแปนวอลเลย์บอลแชมเปียนชิพ ครั้งที่ 57
ในปี ค.ศ. 2009 เขาได้รับเลือกให้เป็นตัวแทนทีมญี่ปุ่น ส่วนในปี ค.ศ. 2010 เขาได้เข้าร่วมการแข่งรายการวอลเลย์บอลชายชิงแชมป์โลก 2010 (จัดขึ้นในประเทศอิตาลี)
ในปี ค.ศ. 2011 ในการแข่งขันคูโรวาชิกิออลเจแปนวอลเลย์บอลแชมเปียนชิพ ครั้งที่ 60 เขาได้เป็นผู้มีส่วนสำคัญที่ทำให้ทีมได้รับตำแหน่งชนะเลิศ และเขาได้รับรางวัลผู้เล่นทรงคุณค่า, รางวัลเบสต์ 6
ในเดือนมีนาคม ค.ศ. 2012 การแข่งขันวี.พรีเมียร์ลีก ฤดูกาล 2011/12 เขาได้เป็นผู้มีส่วนสำคัญในการพาทีมโทเรย์แอร์โรส์เข้ารับตำแหน่งชนะเลิศ และเขาได้รับรางวัลไฟท์ติงสปิริต
รอยยิ้ม

"รอยยิ้ม" เป็นซิงเกิลแรกของวงดนตรีสครับบ จากสตูดิโออัลบั้มที่ 6 คลีน ประพันธ์เนื้อร้อง-ทำนองโดย ธวัชพนธ์ วงศ์บุญศิริ, ต่อพงศ์ จันทบุบผา และเรียบเรียงโดย ต่อพงศ์ จันทบุบผา, ประทีป สิริอิสสระนันท์ ออกจำหน่ายในวันที่ 6 มกราคม พ.ศ. 2557
การตอบรับ.
เพลง "รอยยิ้ม" ได้อันดับ 3 จากการจัดอันดับของ ซี้ดเอฟเอ็ม ในชาร์ตซี้ดเอฟเอ็ม ชาร์ตท็อป 20 หมวดเพลงไทยสากล ประจำวันที่ 16 กุมภาพันธ์ พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
ชุติกาญจน์ พลไชย

ชุติกาญจน์ พลไชย (ชื่อเล่น: น้ำ; 6 พฤษภาคม พ.ศ. 2537 –) เป็นนักกีฬาวอลเลย์บอลหญิงชาวไทย ผู้ทำหน้าที่ในตำแหน่งมือเซ็ต และเธอเคยเป็นผู้เล่นตัวหลักของทีมสโมสรช้าง
ประวัติ.
เดือนมกราคม พ.ศ. 2552 ชุติกาญจน์ พลไชย ได้เป็นนักกีฬาวอลเลย์บอลให้กับมหาวิทยาลัยภาคตะวันออกเฉียงเหนือ ในการแข่งขันกีฬามหาวิทยาลัยแห่งประเทศไทย ครั้งที่ 36
ในปี พ.ศ. 2555 ชุติกาญจน์ซึ่งเป็นตัวแทนโรงเรียนหนองเรือวิทยา ได้เป็นหนึ่งในผู้ได้รับการคัดเลือกให้ทำหน้าที่ร่วมกับทีมชาติไทย ในการแข่งขันวอลเลย์บอลระดับนานาชาติ
วันที่ 30 พฤศจิกายน พ.ศ. 2556 ชุติกาญจน์ได้ทำหน้าที่ร่วมสังกัดสโมสรวอลเลย์บอลไอเดีย-ขอนแก่น ในการแข่งขันวอลเลย์บอลการกุศลนัดพิเศษ เพื่อมอบรายได้แก่โรงเรียนโสตศึกษา จังหวัดขอนแก่น โดยได้พบกับทีมสโมสรวีทีวี บินห์เดียนลองอัน จากประเทศเวียดนาม ซึ่งการแข่งขันนัดดังกล่าว ทีมของเธอเป็นฝ่ายชนะได้ทั้ง 3 เซ็ต
ส่วนในเดือนมกราคม พ.ศ. 2557 เธอได้เป็นตัวแทนมหาวิทยาลัยภาคตะวันออกเฉียงเหนือ ในการแข่งขันกีฬามหาวิทยาลัยแห่งประเทศไทย ครั้งที่ 41 ซึ่งทีมของเธอเป็นฝ่ายแพ้ทีมมหาวิทยาลัยรัตนบัณฑิต ในรอบชิงชนะเลิศ ที่ 1-3 เซ็ต
และในเดือนมกราคม พ.ศ. 2558 เธอได้เป็นตัวแทนมหาวิทยาลัยภาคตะวันออกเฉียงเหนือ เข้าการแข่งขันกีฬามหาวิทยาลัยแห่งประเทศไทย ครั้งที่ 42 โดยทีมของเธอได้เป็นฝ่ายชนะทีมมหาวิทยาลัยกรุงเทพ ในรอบชิงอันดับ 3 ที่ 3-2 เซ็ต
ฌอน วอลต์แมน

ฌอน ไมเคิล วอลต์แมน (Sean Michael Waltman) เกิดวันที่ 13 กรกฎาคม ค.ศ. 1972 นักมวยปล้ำอาชีพชาวอเมริกันอดีตสังกัดเวิลด์เรสต์ลิงเฟเดเรชัน(WWF, ปัจจุบันเรียกว่า WWE) ภายใต้ชื่อ วัน–ทู–ทรี คิด (1–2–3 Kid) และ เอกซ์-แพก (X-Pac) ในช่วงระหว่างปี 1993 และ 2002, เวิลด์แชมเปี้ยนชิพเรสต์ลิง(WCW) ในนาม ซิกซ์ (Syxx) และโทเทิลนอนสต็อปแอคเชินเรสต์ลิง(TNA) ในนาม ซิกซ์-แพก (Syxx-Pac) และ ฌอน วอลต์แมน (Sean Waltman)
เขาได้รับการเซ็นสัญญากับ WWE ทำงานในฐานะตำนาน เขาได้รางวัลจากการชิงแชมป์หลายสมาคมระหว่าง WWE, WCW และ TNA; ส่วนใหญ่เป็นครูเซอร์เวท และแท็กทีม เขาเป็นนักมวยปล้ำคนเดียวเท่านั้นที่เป็นแชมป์เอ็กซ์ดิวิชั่น, แชมป์ครูเซอร์เวท WCW และแชมป์ไลท์เฮฟวี่เวท WWF; นอกจากนี้เขายังได้เป็นแชมป์ครูเซอร์เวท WCW และแชมป์ไลท์เฮฟวี่เวท WWF ในเวลาเดียวกัน
เขาเป็นส่วนหนึ่งของกลุ่ม Kliq กลุ่มนักมวยปล้ำที่มีอิทธิพลอย่างมากต่อเรื่องราว WWF ในช่วงกลางทศวรรษที่ 1990
ปี 2019 เขาได้รับการบรรจุชื่อเข้าสู่ WWE Hall of Fame ในฐานะกลุ่ม DX และปีต่อมา 2020 ได้เข้าในฐานะกลุ่ม nWo
แชมป์และรางวัล.
1 –
เรือดำน้ำชั้นโอยาชิโอะ

เรือดำน้ำชั้นโอยาชิโอะ หรือชั้นของเรือดำน้ำดีเซล-ไฟฟ้า แห่งกองกำลังป้องกันตนเองทางทะเลญี่ปุ่น เข้าประจำการในช่วงทศวรรษที่ 1990 โดยมีขนาดใหญ่กว่าเรือดำน้ำชั้นฮารูชิโอะ ปัจจุบันเข้าประจำการทั้งสิ้น 11 ลำ
งวงสุ่ม

งวงสุ่มหรือโพ้ไฮคุย ชื่อวิทยาศาสตร์: "Congea siamensis" เป็นไม้เลื้อยเนื้อแข็งในวงศ์ Verbenaceae มักพบเลื้อยในป่าไผ่คล้ายต้นพวงประดิษฐ์ ยอดอ่อนและใบมีขน ด้านล่างของใบมีขนแข็งสาก ดอกช่อออกที่ปลายยอด มีดอกย่อยจำนวนมาก ริ้วประดับสีชมพู ออกดอกช่วงมกราคม – มีนาคม พบครั้งแรกที่อำเภอศรีสวัสดิ์ จังหวัดกาญจนบุรี โดยหมอคาร์ ชาวไอริชเมื่อ 7 มกราคม พ.ศ. 2469 ชื่อสปีชีส์ตั้งเป็นเกียรติแก่ประเทศไทย
กระเจาน้อย

กระเจาน้อย ชื่อวิทยาศาสตร์: "Corchorus siamensis" เป็นไม้ล้มลุกในวงศ์ Tiliaceae เปลือกลำต้นเหนียว และลอกออกได้ตามแนวยาวตลอดลำต้น ใบเดี่ยว เป็นใบบางดอกเดี่ยว ออกตรงข้าม กลีบดอก 5 กลีบ สีขาว ผลทรงกระบอกแห้งแล้วแตก ออกดอกช่วงเดือนตุลาคม – ธันวาคม พบครั้งแรกในไทยเมื่อ 16 ตุลาคม พ.ศ. 2456 ที่จังหวัดตาก ชื่อสปีชีส์ตั้งเป็นเกียรติแก่ประเทศไทย
ชิงช้าชาลี

ชิงช้าชาลีหรือบอระเพ็ดตัวผู้ ชื่อวิทยาศาสตร์: "Tinospora baenzigeri" เป็นพืชในวงศ์ Menispermaceae เป็นไม้เถาคล้ายบอระเพ็ดต่างกันที่เถาเกลี้ยง ไม่มีตุ่ม ใบเดี่ยวรูปหัวใจ ดอกตัวผู้เป็นช่อสีเหลือง ดอกตัวเมียเป็นดอกเดี่ยว ผลกลม ฉ่ำน้ำ ใบรสขม ใช้ฆ่าพยาธิ ใบอ่อนบดผสมนม ใช้ทาแก้ไฟลามทุ่ง
โค ทานิมูระ

โค ทานิมูระ (; โรมาจิ: "Tanimura Kō"; 15 สิงหาคม ค.ศ. 1982 —) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดพานาโซนิคแพนเธอร์ส
ประวัติ.
เริ่มเล่นวอลเลย์บอลในโรงเรียนชิกูโฮะ เป็นระยะเวลา 1 ปีกว่า
ในปี ค.ศ. 2004 เขาได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลเวิลด์ลีก เขาได้เข้าร่วมสังกัดพานาโซนิคแพนเธอร์ส ในปี 2005